text:
Örän oňat, diýseň gowy, gyzykly, şatlykly, ajap, şagalaňly, keýpli, mazaly.
Ajap hoş sapaly häzil çagymyz, Güller ysyn seçsin diýip ýaz geldi. (Nury Annagylyç, Saýlanan eserler)
Gurt bolsa bu gürrüňleri pugta diňleýär, kä ýerinde hezil edip gülýär. (A. Gowşudow, Mähri-Wepa)
Sähelçe bölegi galmak, gutaryp barmak, azalmak.
Gawun hasylynyň hezili gaçypdy.
Topdan düşmek, haly gaçmak, haly peselmek, essi aýylmak (hassa hakda).
Onuň gün-günden hezili gaçýar.
Mazasyny gaçyrmak, ugruny gaçyrmak, aljyratmak.
Dagy-duwara biziň gapymyza köw salaýsaň, heziliňi alaryn! -- diýip, onuň yzyndan hemle urdy. (A. Gowşudow, Köpetdagyň eteginde)
Tapdan düşmek, halyň gaçmak, essiň aýylmak; Bir meselede, sözde basylyp, ugruň bolmazlyk.


c: text/html

text:
Iňlis we malaý alymlary dünýäniň iň uzyn tropik agajyny tapdylar. 100 metrden uzynrak agaç gül açýan iň uzyn ösümlik hem hasaplanýar. Borneo adasynyň Sabah welaýatyndaky tokaýda üstünden barlan agaja “Menara” (minara) diýlip at berildi. Agaç Günorta-Gündogar Aziýanyň ygally tokaýlarynda “Dipterocarpacae” maşgalasyndan “Shorea faguetiana” toparyna degişli. Agaç ilkinji gezek Nottingem uniwersitetiniň doktory Dorin Boýduň ýolbaşçylyk edýän ylmy topary tarapyndan anyklandy. Soňra Oksford uniwersitetiniň hünärmenleri ol agajy has içgin öwrendiler. Oňa dyrmaşyp, uzynlygyny ölçediler. Agajyň agramy kökleri hasaba alynmanda 81 500 kg. Agajyň şahalary diňe çür başynda bolup, onuň ýaýrawy 40 metre barabar. Daragtyň üç ölçegli kartasyny taýýarlan Oksford uniwersitetiniň hünärmeni doktor Aleksander Şenkin bu agajyň agyrdygyna garamazdan, ýykylmajakdygyny, jülgede ösýändigi sebäpli ýeliň täsirinden goranandygyny we şeýle köp ösendigini aýdýar. Şol okuw mekdebiniň professory Ýadwinder Malhi bu ajaýyp agajyň tapylmagynyň, biologik köpdürlülige baý tokaýlary goramak üçin edilýän tagallanyň ýerine düşýändigini görkezýändigini belleýär. Doktor Glen Reýnolds bolsa, soňky on ýylda Danum jülgesindäki goralýan çägiň yzygiderli giňeldilýändigini aýdýar. Sabah welaýatynyň häkimiýeti 2025-nji ýyla çenli goralýan tokaý zolaklarynyň çägini welaýatyň 30 göterimine çenli köpeltmegi maksat edinýär.
Домой Ylym we Tehnologiýa Iň uzyn tropik agaç

robotstxt: allowed

filter: keep


text:
Aşgabat şäheri boýunça bankomatlaryň ýerleşýän ýerleri
- Türkmenistanyň "Daýhanbank" döwlet täjirçilik bankynyň baş binasy. Bitarp Türkmenistan şaýoly 465 jaýy.
- Türkmenistanyň "Daýhanbank" döwlet täjirçilik bankynyň baş binasy. Bitarp Türkmenistan şaýoly 465 jaýy.
- Türkmenistanyň "Daýhanbank" döwlet täjirçilik bankynyň baş binasy. Bitarp Türkmenistan şaýoly 465 jaýy.
- Türkmenistanyň Oba-Hojalyk toplumy. Arçabil şaýoly.
- "Türkmensuwylmytaslama" instituty. Beki Seýtakow köçesi 1 jaýy.
- Türkmenistanyň "Daýhanbank" döwlet täjirçilik bankynyň Rysgal şahamçasy. Altyn-Asyr Gündogar bazary


text:
„Ramazan aýy şeýle bir aýdyr welin, ynsanlyga ýol görkeziji bolan, olary dogry ýola alyp gidýän we haky batyldan aýyrýan iň açyk we
röwşen saçýan delilleri içine alan Kuran ol aýda inderildi“
Birinji
pähim
Mübärek Ramazan aýynda agyz beklemek Yslamyýetiň bäş
esasynyň birinjilerindendir hem-de Yslam şygarlarynyň ulularyndandyr.
Mübärek Ramazan aýynda agyz beklemegiň Haktagalanyň
dolandyryjylygy‚ ynsanyň jemgyýetçilik ýaşaýşy‚ şahsy ýaşaýşy‚ nebis terbiýesi
we Allahyň nygmatlaryna şükür etmek bilen baglanyşyklyhikmetleri bar.
Orazanyň Haktagalanyň dolandyryjylygy bilen
baglanyşykly ençeme hikmetlerinden bir hikmeti:
Haktagala zeminiň ýüzüni nygmat suprasy görnüşinde ýaratmak
bilen, ol suprany „Hiç
garaşylmadyk ýerden“ nygmatlarynyň ähli
görnüşleri bilen doldurmak bilen‚ dolandyryjylygynyň‚ rahmaniýetiniň we
rahimiýetiniň kämilligini beýan edýär. Ynsanlar gaflata düşüp, sebäpleriň täsirinde galyp, ol ýagdaýyň aňladýan hakykatlaryny doly görüp
bilmeýärler‚ käwagt bolsa unudýarlar.
Mübärek Ramazan aýynda bolsa musulmanlar birden
düzgün-nyzamly bir goşuna öwrülýär. Ezeli Soltanyň zyýapatyna çagyrlana meňzäp‚
agşama ýakyn „Geçiberiň“ emrine garaşýan ýaly bolup, bendä gelişýän haly görkezmekleri bilen‚ ol
mähir-şepagatly‚ beýik we tutumly rahmaniýete giň möçberde we düzgün-nyzamly
bir gulluk bilen jogap berýärler. Heý-de‚ şeýle beýik gulluga we keramatly mertebä
goşulyşmaýan ynsanlar ynsan adyna laýyk bolup bilermi?!
Ikinji
pähim
Mübärek Ramazanda agyz beklemegiň Haktagalanyň
nygmatlary üçin minnetdarlyk bildirmek‚ ýagny şükür etmek bilen baglanyşykly
ençeme hikmetlerinden bir hikmeti:
„Birinji sözde“ diýilişi ýaly‚ bir hökümdaryň aşhanasyndan
hyzmatkäriň alyp gaýdan tagamlary belli bir nyrh talap edýär. Hyzmatkäre nygmatlary
getireni üçin çaýpuly berilýän bolsa, ol örän
gymmatbaha nygmatlaryň gymmaty ýokdur öýdülip‚ ol nygmatlary bereni bilmezlik barypýatan
akmaklyk bolar. Edil şonuň ýaly Haktagala beşer üçin zeminiň ýüzünde neşir eden
çäksiz görnüşdäki
nygmatlaryň bahasy hökmünde şüküri
isleýär. Ol nygmatlaryň daşky sebäpleri we eýeleri hyzmatkär hökmündedir. Ol
hyzmatkäre pul töläp, nygmatlary alýarys. Olardan minnetdar bolýarys. Hatda
laýyk bolmasalar-da‚ çakdan-aşa hormat edip‚ sag bolsunlar aýdýarys. Aslynda nygmatlaryň
asyl eýesi Biribar ol nygmatlar üçin ol
sebäpkärden çäksiz derejede köp şüküre laýykdyr. Ynha‚ ol nygmatlary gönüden-göni
Ondan bilmek‚ ol nygmatlaryň gadyryny bilmek‚ ol nygmatlara özüň mätäçdigiňi
duýmak bolsa, Oňa şükür etmekdir.
Ine‚
mübärek Oraza aýynda oraza tutmak hakyky, halys‚ uly we umumy bir şüküriň
açarydyr. Çünki başga
wagtlarda agyz beklemäge mejbur bolmadyk
ynsanlaryň köpüsi hakyky açlygy duýmaýandyklary üçin bu ençeme nygmatlaryň gadyryny bilmeýärler. Dok adam
(esasanam, gurply bolsa) bir döwüm gury çöregiň nygmatlyk
derejesini bilmez. Emma agyz açylýan wagty ol gury çörek bir mümin üçin örän
gymmatbaha ylahy bir nygmat bolar. Muňa onuň tagam duýujy agzasy şaýatdyr. Patyşadan başlap‚
tä iň garyba çenli her kim mübärek Oraza aýynda ol
nygmatlaryň gymmatyna düşünýär. Şeýlelikde
magnawy bir şüküre miýesser bolýar.
Şeýle hem gündüzine iýip-içmegiň gadagan edilmegi netijesinde „Ol nygmatlar meniňki däl. Men olar
iýip-içmekde özerkli däl. Diýmek başganyň maly we nygmatlarydyr. Onuň emrine
garaşýaryn“ diýip‚ nygmatyň nygmatdygyna göz ýetirer. Magnawy görnüşde şükür
eder.
Ine‚ şeýlelikde, oraza
köp jähetden ynsanyň hakyky wezipesi bolan
şüküriň açaryna öwrüler.
Üçünji
pähim
Orazanyň
ynsanyň jemgyýetçilik ýaşaýşy bilen baglanyşykly ençeme hikmetlerinden bir
hikmeti:
Ynsanlar gün-güzerany babatynda dürli hili ýagdaýda ýaradylypdyrlar. Haktagala şol tapawutlylyk sebäpli‚ gurplylary garyplara
ýardama çagyrýar. Baýlar garyplaryň gözgyny ýagdaýlaryny we açlyklaryny
orazadaky açlyk arkaly doly duýup bilerler.
Eger orsaza
bolmasa, nebisjeň birgiden baýlar‚ açlygyň we garyplygyň ynjy
beriji zatdygyna we olaryň mähir-şepagata mätäçdigine düşünmez. Bu jähetde ynsanyň beýleki birine sefkaty, rehimi inmegi bolsa‚ hakyky şüküriň bir esasy bolup
durýar. Kim bolsa-bolsun‚ özünden has garyby tapyp biler. Oňa mähir-şepagatly
bolmaga borçludyr.
Eger nebsine açlyk çekdirmek mejburýeti bolmasady‚
mähir-şepagat sebäpli dörän ýardamlaşmak jogapkärçiligi bolan ýagşylygy we
ýardamy edip bilmezdi. Edäýse-de, hakyky manada bolmazdy. Çünki onuň ýagdaýyny çyndan
duýmaz.
Dördünji
pähim
Mübärek
ramazan aýyndaky agyz beklemegiň nebis terbiýesi bilen baglanyşykly köp
hikmetlerinden bir hikmeti:
Nebis özüniň azat, erkin bolmagyny isleýär. Şeýledirin hem öýdýär. Hatda
toslama bir dolandyryjylyk we „kellesine
görä hereket etmek“ arzuwy onuň tebigatynda bar. Ol çäksiz nygmatlar bilen terbiýe
edilýändigi hakda pikir etmek islemeýär. Aýratyn hem, dünýäde mal-emlägi we güýç-kuwwaty hem bar
bolaýsa, üstesine gaflat hem ýardam edýän bolsa, Allahyň nygmatlaryny basybalyjy ýaly, edil ogra mäňzäp, haýwan ýaly ýuwudar.
Ine‚ mübärek Oraza aýynda iň baý adamdan başlap‚ tä iň
garyba çenli her kimiň nebisi, özüniň mälik däl-de‚ mülkdügine, özerkli däl-de‚ guldugyna düşüner. Emr
bolmasa‚ iň ýönekeý we iň aňsat zady hem edip bilmejekdigine göz ýetirer. Elini
suwa urup bilmejekdigini biler. Netijede hyýaly dolandyryjylygy zym-zyýat
bolar‚ gullugyna dolanar‚ hakyky wezipesine – şüküre başlar.
- Türkmenistanyň Prezidenti Azerbaýjan Respublikasynyň Prezidentini gaýtadan saýlanmagy bilen gutlady
- Gasemi: Saudylar Sionistleriň ýanynda Ortagündogarda jenaýatyň simwolyna dönendirler
- Kamalwwandi:ýadro ylalaşygyň bozulmagy halkara köpçüligine urgy mysalyndadyr
- Eýranyň ýadro işlerine Braziliýa goldaw berýär
- Eýran bilen Orsýetiň parlament hyzmatdaşlyklary barada bir ylalaşyga gol goýuldy
- Ruhani:ýadro ylalaşygyň bozulmagy bilen ygraryndan dänen taraplar puşman boljakdyrlar
- Aşgabada Aziýa futbol konfederasiýasynyň wekiliýeti bardy
- Minskde GDA-nyň Daşary işler ministrleriniň geňeşiniň mejlisi geçirildi
- Hytaý bilen Orsýet ýadro ylalaşygyny bozmak dogrusyndaky Amerikanyň hereketini ýazgardylar
- Brujerdi: ýadro ylalaşygyndan peýdalanyp bilýän mahalyna çenli Eýran ýadro ylalaşygyndan çykmaz
Oraza aýy hakynda
„Ramazan aýy şeýle bir aýdyr welin, ynsanlyga ýol görkeziji bolan, olary dogry ýola alyp gidýän we haky batyldan aýyrýan iň açyk we


text:
TM HYZMAT - SIZIŇ HYZMATÇYŇYZ!
TM HYZMAT - INTERNET SERWISLAR!
TM HYZMAT – Türkmenistanda ýeketäk we iň uly internet hyzmatlar toplumydyr. Bu öz içinde birnäçe hyzmatlary hödürleýän internet hyzmatlaryň jemidir. TM HYZMAT - internetiň we internet söwdanyň birnäçe ugurlarynda halka öz hyzmatlaryny hödürleýär.
TM HYZMAT - ÄHLI SERWISLARYŇ SANAWY
TM HYZMAT
Kärhanalar, bildirişler we beýleki maglumatlar
ELYETER.com
Süýji tagamlary - öýüňize eltip bermek hyzmaty
TM HYZMAT BILMELI
Makala, degişme, surat, goşgy, kitaplar
TM HYZMAT MUSIC
Aýdymlar, kliplar, terjimehallar we saýlama ýygyndylar
SARGAMALY.COM
Amatly bahadan - Islegiňize görä harytlar
TM HYZMAT SÖWDAGÄR
Islendik bölümlerde Mugt bildirişler
NÄME ÜÇIN BIZ?
1. TM HYZMAT - köptaraplaýyn web portal hem-de ýolgörkeziji, biziň mümkinçiliklerimiz çäksiz we biz islendik ugurdan bölüm açyp, ulanyjylary çekmäge mümkinçiligimiz bar.
2. Kärhanaňyzy/hyzmatlaryňyzy degişli bölümlere MUGT ýerleşdirmek mümkinçiligi.
3. TM HYZMAT TEAM – topary elmydama portalyň üstünde işleýär, kiçiräjik ýalňyşlyklar, täze ssylkalar, bölümlere goşundylar we ş.m işleri amala aşyrylyp durulýar.
4. Biz elmydama täze mümkinçilikleri gözleýäris.
5. Biz elmydama hyzmatdaşlyga taýýar we täze hyzmatdaş tapmakda işler amala aşyrýas.
6. Hyzmatdaşlyk – bu ýagny birnäçe saýtlardan ýa proýektlardan bize goşmaça ulanyjylaryň gelmegidir. Sebäbi TM HYZMAT web portalyň reklamasy hyzmatdaşlarda hemişelik durýar.
7. Biz siziň sargan reklamaňyzy ulanyjylaryň köp bölegine görkezmek üçin alada edýäris. Iň gyzykly bölümlere bolan girelgeler, ulanyjylar siziň reklamaňyza gaýdyp geler ýaly görnüşde ýerleşdirilen.
8. Biziň hyzmatlarymyzdan peýdalanyp siz uly höwes bilen biziň gün-günden ýetýän üstünliklerimiziň şaýady bolarsyňyz, reklamaňyz bolsa täze ulanyjylary özine çekip durar.
9. TM HYZMAT web portalyň işleýiş tizligi, ýönekeý we uýgunlaşýan dizaýny, düşnükli ýagdaýda ýerleşdirilen bölümler ulanyjylaryň erkin seýil etmegine ýardam berýär.
10. Portaldaky peýdaly, gyzykly we özine çekiji maglumatly bölümler – ulanyjylaryň gelmegini üpjün edip durýandyr.
11. Reklama ýerleşdirmegiň birnäçe görnüşleri, islendik saýlan sahypaňyzda/bölümiňizde ýerleşdirmek mümkinçiligi.
GOŞULMAK ÜÇIN NÄME GEREK?
1. Kärhanaňyz hakda gysgaça maglumat taýýarlaň.
2. Logotip suraty we birnäçe goşmaça suratlar (3-4 sany).
3. Salgyňyz, telefon belgileriňiz.
4. Sosial ulgamlarda bar bolan sahypalaryňyzyň salgylary.
Şu maglumatlary taýýarlap aşakdaky salgylara ugratmagyňyzy haýyşt edýäris.
Ýa-da şu ýerden - Kärhana goşmak formasy
Bizden daşlaşmaň, TM HYZMAT – Siziň hyzmatyňyzda!
Biziň hyzmatdaşlarymyz
BIZIŇ BILEN HABARLAŞMAGYŇ GÖRNÜŞLERI
LINE: admin-tmhyzmat
LINE@: @tkf9716i
INSTAGRAM: https://instagram.com/tmhyzmat
EMAIL: support@tmhyzmat.com
Sorag-Jogap: Gatnaşmak
Teklipleriňizi şu ýerde goýup bilersiňiz!
(11)
Toggle navigation
)
Купить Мобильные телефоны в Ашхабаде, цены на Мобильные телефоны в Ашхабаде #tell4sell.com Купи и продай телефон в Туркменистане быстро.
#tell4sell.com Купи и продай телефон в Туркменистане быстро.
salam
Osush bar, nesip bolsa geljekde has hem belent sepgitlere yetersiniz!
Hemme zat gatyş.Reklama doldy.Admin proekti taşlady.
862343026 862343063
Men Mary Tagtabazarda ýaşaýan men Perhat Ataýew bilen aýdym aýdyp kilibe düşesim gelýä sizi nädip tapyp bolýa
TM HYZMAT-dan REKLAMA
-
Ashgabat Restoran
-
Покупаю золото
Kompanýa hakynda
E-mail: support@tmhyzmat.com
Merkez: Türkmenistan, Aşgabat, Berzeňňi
Wekilimiz: Türkmenistan, Mary welaýat, Mary şäher
Resmi statistika maglumaty
TM HYZMAT INTERNET SERVICES - 2019


text:
Sowuk pikir
Ýalňyşmasam, bizde "Il näme diýer?" diýen söz köp aýdylýar. Megerem, biz iliň (ol ýa-da beýleki adamyň) daşymyzdan, keseden ýa göni ýüzümize näme diýjegini başga milletlere garanda hem kän alada edýäris. Emma biz şol aýratyn alnan adamyň ýa adamlaryň näderejede il pikirini aňladyp biljegi, ýa-da il şeýle pikir edende näme ähmiýetiniň bardygy barada az oýlanýarys. Gynançly ýeri, munuň beýle bir alada edip ýörmeli mesele hem däldigine, esasy özüňe ikilik etmeli däldigine soň akyl ýetirip başlaýarsyň. Sebäbi ol ýa beýleki adamyň ýa il diýilýäniň diýýän ýa pikir edýän zady, belli bir menzile ýeteniňden soň, käte juda manysyz ýa gülkünç bolup görünýär. Bu pikir ilki ýigrimi ýyla golaý öň, SSSR ýykylandan soň gysga wagtda eline uly pul düşen we soň türme-gykylyk bilen zordan başyny gutaran ildeş bilen gürleşemde kelläme geldi. Ol biz ýaly ýazan bolýanlary (elbetde, biziň aramyzda hem her hilisi bar!) göni "çygyraklar, bagyraklar" diýip atlandyrýardy. Elbetde, ol özüni iş adamsy, jemgyýetde möhüm orun tutýan adam hasaplaýardy we muny kän gizläp hem durmaýardy. Geçen ýyl bu pikiri başga-da biri ýadyma saldy. Ol birinji täze türkmene görä seresabrakdy, sebäbi oňa garanda-da has kän pul görene çalym edýärdi we türmede has köp oturyp, kas kynlyk bilen çykypdy. Ol biz ýaly ýazan bolýanlara, başga biri barada dilden sypdyran sözünden çen tutsaň, "şarlatanlar" diýýän eken.


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
LUBRIKANTLAR NÄME ÜÇIN GEREK?
Hormatly okyjy!
Lubrikantlar – jynsy gatnaşygy geçirmegi ýeňilleşdirmäge ýardam berýän organiki serişdelerden ýasalan jynshanany çyglandyryjy suwuklyklardyr. Köp adamlaryň: "Men kynçylyk duýamok, şonuň üçin hem maňa lubrikantlaryň geregi hem ýok" diýmekleri mümkin. Ýöne olaryň peýdasynyň köpdürliligi biziň pikir edişimizde hem köpdür:
► Lubrikantlar jynsy gatnaşygy wagty ujydyň hereketlerini ýeňilleşdirýärler. Köplenç dürli sebäplere görä (gormonal bozulma, alawlama keseller, ýaş bilen bagly bozulmalar) jynshananyň adaty, fiziologiki çyglandyrylmagy bozulýar we jynsa gatnaşyklar wagty agyrylar döräp bilýär. Şol ýagdaýlarda emeli çyglandyryjylary ulanma jynsy gatnaşyklary ýeňilleşdirip, täze duýgulary başdan geçirmäge kömek edip biler.
► Lubrikantlar erkek adamlar üçin hem peýdaly bolup bilýär. Bu serişdeler dürli sebäplere görä, ereksiýa (ujydyň gönelme ýagdaýy) bilen bagly kynçylyklary bolan erkek adamlaryň bolan bozulmalaryny aradan aýyrmaga kömek edýär. Köp halatlarda lubrikantlar wagtyndan öň döreýän eýakulýasiýa bozulmalarynda hem jynsy gatnaşyklary uzaltmaga ýardam edip bilýär.
► Lubrikantlar jynsy gatnaşyklary arkaly geçýän kesellerden goraýar. Bu serişdeler öz düzümine görä diňe bir jynshananyň nemli gatlagyny şikeslenmelerden goraman, eýsem alawlama, ýokançlyklara garşy hem serişdeleri saklaýarlar. Olaryň köpüsi öz düzüminde derman otlaryň ekstraktlaryny, witaminleri, peýdaly minerallary saklaýarlar.
► Lubrikantlar jynsy gatnaşyklara "täzelikleri" girizmäge kömek edýär. Häzirki wagtda öndürilýän lubrikantlaryň köpüsi jynsy gatnaşyklara täze "öwüşgin" berip biljek häsiýetleri saklaýandyr. Meselem, jynshanany "daraldýan" lubrikantlar, gyzdyryjy ýa-da sowadyjy häsiýetliler, hatda dürli tagamly lubrikantlar hem öndürilýändir.
Lubrikantlar saýlananda olaryň düzümine we ýaramlylyk möhletine üns berilmelidir. Düzüminde suwly esas bolan lubrikantlar, mineral ýagly esasy bolan lubrikantlar bilen deňeşdirlende, öz häsiýetleri boýunça adaty ýagdaýdaka meňzeşdir. Ondan başga hem, olaryň turşylyk derejesine (Ph) üns bermelidir. Bu görkeziji 4,5-5,5 deň lubrikantlar derinň hemme görnüşlerine hem gabat gelýändir.
Allergiki täsirliligi ýokary bolan adamlara gipoallergen çyglandyryjy gelleri saýlama maslahat berilýär. Şeýle hem, lubrikantyň düzüminde saklanýan we jynsy gatnaşygy uzaltmaga ýardam berýän lidokainiň, duýujylygy peseldýändigi sebäpli şikeslenmeleri döredip biljekdigini bilmelidir. Köp gellerde saklanýan hlorgeksidin bolsa köp ýokançlyklara garşy ulanylýan serişde bolsa hem, zyýanlylar bilen bilelikde peýdaly bakteriýalary hem ýok edip bilýändir.
Lubrikantlary saýlama meselesinde öz lukmanyňyzyň ýa-da dermanhananyň işgäriniň maslahatlaryny göz öňüne tutma peýdaly bolar.
Hormat bilen, saýtyň lukmany.
- 3714 gezek okalan
-
Teswirler (6)
-


text:
Köneürgenç
Daşoguz welaýatynda, gadymy Horezm döwletiniň paýtagty bolan Gadymy Ürgenç şäheriniň galandylarynyň ýanynda gurlan şäher.
KÖNEÜRGENÇ [Kö:neürgenç] 1. (150, 210, 211, 248) – Daşoguz welaýatynda etrap we onuň merkezi şäheri. Şäheriň günorta eteginde zaratuştra dininiň kitaby bolan ²Awestada² Gura görnüşinde ýatlanýan Merkezi Aziýanyň iň gadymy şäherleriniň biri, b.e. öň V-IV asyrlarda düýbi tutulan Gürgenç şäheriniň harabalary ýerleşýär. Bu şähere ata-babalarymyz Ürgenç diýipdirler. Hytaý senenamalarynda onuň ady Ýuýe-Gän görnüşinde duş gelýär (I asyr). 712-nji ýylda bu sebite araplar aralaşandan soňra, Gürgenjiň ady Jürjan, döwletiň ady hem Jürjaniýa görnüşinde arapçalaşdyrylýar. 995-nji ýylda Gürgenjiň emiri Mamun ibn Muhammet bu döwletiň özbaşdaklygyny gazanyp, Köneürgenç türkmenleriniň soltanlarynyň nesilşalygyny ýola goýýar. Bu nesilşalygyň XI asyrdaky wekili Mamun ibn Mamunyň döwründe Köneürgenç döwleti öz ösüşiniň iň ýokary derejesine çykýar, Ürgenç şäherinde onuň adyny göterýän ylymlar akademiýasy işläp, bu ýerde Biruny (973-1050), Abu Aly ibn Sina (980-1037) ýaly görnükli alymlar zähmet çekýärler. 1097-nji ýýlda bu ülke Seljukly türkmen döwletiniň ygtyýaryna geçýär.
Gürgenç şäheri 1221-nji ýylda Çingiz hanyň ordalary, 1388-nji ýylda hem Teýmir tarapyndan düýpli ýumrulýar. Soňky döwürlerde bu şäheriň täzeden dikeldilmegine böwet bolan wakalar ýüze çykýar. Birinjiden, XV asyrdan soňra şäheriň eteginden akýan Amyderýanyň akymynyň ugry üýtgedilýär, şäher hem suwsuz galýar. Köneürgenç döwletiniň şol wagtky hany Abylgazy 1646-njy ýylda paýtagty bu şäherden derýanyň ýakasynda, köne paýtagtdan 190 kilometr uzaklykda gurlan täze şähere göçürýär. Şu wakadan soň täze paýtagta Ýaňy (täze) Ürgenç, köne paýtagta hem Köneürgenç diýen at dakylýar. Ikinjiden, Ýewropa bilen Hytaýyň hem-de Hindistanyň arasynda deňiz ýoly bilen ýygjam gatnaşygyň ýola goýulmagy, şeýle-de Amerikanyň açylmagy gadymy Beýik Ýüpek ýolynyň we onuň ugrunda ýerleşen şäherleriň, şol sanda Köneürgenjiň ähmiýetini pese gaçyrýar.
Türkmenistan öz Garaşsyzlygyna eýe bolandan soňra Köneürgenç şäheri we tutuş ülke hakyky, uly ösüşleri başdan geçirýär. Türkmenistanyň ilkinji we ömürlik Prezidenti Beýik Saparmyrat Türkmenbaşy 1985-nji ýylda ýörite karar bilen gadymy Köneürgenji Döwlet taryhy-medeni goraghanasy diýip yglan etdi. 1985-nji ýylda öň şäherçe hasap edilen Köneürgenç şäher derejesine geçirildi. Häzir bu şäher iň köp gelim-gidimli mekana öwrüldi.
Merkezi Aziýada iň beýik minara bolan boýy 60 metre ýetýän minara, Törebeg hanymyň, Tekeş soltanyň, Il Arslanyň atlary bilen baglanyşykly ymaratlar Köneürgenji bezeýän ajaýyp taryhy ýadygärliklerdir.
Mukaddes Ruhnamada türkmen döwletleriniň ençemesi gurlan we halkymyzyň at-owazasyny dünýä ýaýradýan Köneürgenç şäheriniň we döwletiniň atlary öwran-öwran ýatlanýar. Köneürgenç türkmen döwleti Oguz hanyň Begdili atly agtygynyň neberelerinden gaỳdỳar. “Mälik şa Annuşy Köneürgenjiň hökümdary edip belleỳär. onuň mirasdüşeri Atsyz “Horezmşa” derejesini alypdyr. Atsyz bu nesilşalykda ilkinji hökümdar bolỳar. ol Garaşyzlyk almak üçin 1138-nji ỳylda gozgalaň edỳär. Muňa Soltan Sanjaryň gahary gelip oňa temmi berỳär we Köneürgençden kowỳar. Emma Atsyz orän erjel hereket edip birnäçe wagtdan soň yzyna dolanỳar. Şondan soň Köneürgenç şalygy Garaşsyz hökümdarlyk bolyar. Beỳik Serdarymyzyň aỳdyşy ỳaly Atsyz öz hökümdarlygyny Seỳhun derỳasynyň (Syrderỳa) boỳunda ỳerleşen Jende çenli giňeldỳär.” (Ruhnama 130). Köneürgenç türkmeniň döwleti dünỳä taryhyna, medeniỳetine uly goşant goşupdyr. Köneürgenç türkmeniň döwletiniň dolandyryşy Beỳik Seljuk türkmen döwletine mahsus dolandyryşdyr. Sebäbi Köneürgenç türkmen döwleti Beỳik Seljuk döwletiniň gönüden-göni dowamy hasaplanylỳar. köneürgenç döwletiniň hökümdarlyk alamatlary baỳdak we çadyr bolupdyr. Soltan edil seljuklaryň soltanlary ỳaly garalybaslary geỳipdir. Bu döwletiň taryhy barada ylmy barlaglar geçiren türk professory Aỳdyň Taneri hökümdarlaryň häkimiỳet alamatlarynyň (simwollarynyň) maddy we ruhy toparlara bölunỳändigini belleỳär. Hökümdarlaryň göteryän unwanlary (harby derejesi) we onuň adyna okalỳan hutba alamatlara; teňňe, tagt, täç, baỳdak, tug, kemer, guşak, köşk, çadyr, nobat, hökümdar lybasy maddy alamatlara degişli bolupdyr. Unwanlar: Köneürgenç türkmenleriniň hökümdarlary ilkibada “Horezmşa” , “Mälik” (eỳe, hökümdar) “Şahanşa (şalar şasy)” ỳaly unwanlary göteripdirler. Taryhy maglumatlarda Atsyzyň “Gazy” (yslam dini) ugrunda göreşiji (unwanyny, onuň ogly) Arslanyň (Mälik) unwanyny göterendigi aỳdylỳar. Tekeşe çenli bolan hökümdarlaryň “Soltan” unwanyny almandygyny bellemek gerek. Alaỳeddin Muhammet şa Garahytaỳlary ỳeňensoň oňa, Isgender Säni (ikinji Iskender) lakamy berlipdir. Emma ol Beỳik Seljuk Soltany Sanjaryň 40 ỳyllyk soltanlygyny hatyralap, özüne “Sanjar” lakamyny alypdyr. Onuň “Ulug Alp (batyr)” diỳen türkmen unwanynyň bolandygy hem mälim. Muhammet şanyň tugrasyna “Zillikllah-i fi:l-arz” (Allanyň ỳerdäki kölgesi) diỳen sözler ỳazylypdyr. Döwletiniň çäkleriniň giňelmegi bilen soltanlar özlerini Şahan şa Soltan, Soltan ul-A:Zam (beỳik Soltan) unwanlary bilen atlandyryp başlapdyrlar. Şazadalara esasan Alaỳeddin lakamy berilipdir. Jelaletdin Hindistanda mahaly bagdat halyfy oňa “hakan” (beỳik han) unwanyny beripdir. Jelaletdin Azerbeỳjana gelende halyf oňa “Şahanşa” unwanyny beripdir. Köneürgenç türkmenleriniň döwletiniň dolandyryş tejribesi şeỳleräk bolupdyr: Döwlet işlerinde dolandyryjy neberä degişli bolan agzalarynyň ähmiỳeti uly bolupdyr. Köşkde hökümdarlaryň aỳaly, çagalary (şazadalar) nebere agzalaryny düzüpdirler. Eger soltany kiçi dogany, doganynyň ogullary daỳysy hem ỳaşap ỳören bolsa olar hem nebere agzalary hasaplanypdyr. Hökümdarlaryň töwereginde wezipeli adamlar, hajyplar, hawaslar hem bolupdyr. Hajyplar – köşkde düzgün nyzamy ỳöreden, aỳratynda hökümdar bilen döwletiň beỳleki esasy adamlarynyň arasyndaky gatnaşyklary dogry ỳola goỳan adamlardyr. Bu adamlar soltanyň kabulhanasynda perdeçi, gapyçy, gapydan wezipesini ỳerine ỳetiripdirler. Olar soltanyň huzuryna kimi goỳbermeli, kimi goỳbermeli däldigini kesgitläpdirler. Hajyplara ilçiniň wezipelerini, haỳsydyr bir etraby, şäheristany dolandyrmak hem ynanypdyrlar. Alaỳeddin Muhammetşa daỳysy Emir Mäligi Hyrada häkim belläpdir. Ol bu wezipäni Muhammet şa aradan çykỳança ỳerine ỳetiripdir. Hawaslar – Köneürgenç türkmenleriniň köşgünde Diwany – Hass-da (hökümdarlara degişli emläklere we mülklere seredỳän) gulluk edỳän saỳlantgy gullukçylar. Olara “Hadiman-I Hass” hem diỳlipdir we olar “Mälik-ul Hass” unwanyny göteripdirler. Köneürgenç türkmenleriniň köşgünde merkezi häkimiỳete wezir baştutanlyk edipdir. Ol hökümdarlaryň wekili hökmünde döwlet işlerini edara edipdir. Eger wezir (Nyzam al-mülk) mülkleriň nyzamçysy unwanyny göterỳän bolsa, Soltan bile naharlanmaga hukugy bolupdyr. Olar ỳanynda wezirlik möhürini göteripdirler. Merkezi häkimiỳetde wezirden soňra diwan reỳsi (diwanyň başlygy) uly wezipe bolupdyr. Bulardan başga-da Köneürgenç türkmenleriniň köşgünde hajyp, çawuş (jansyzlaryň baştutany), çomakdar (soltanyň eline suw akdyrỳan), sylahdar (ỳaragçy), jamedar (baỳrançy), döwletdar (galamçy), çaşnigir (aşhana emiri) ỳaly wezipeli adamlar bolupdyr. Sarpaly Serdarymyz Beỳik Saparmyrat Türkmenbaşy Mukaddes Ruhnamada şeỳle ỳazỳar: “Türkmen Soltanlyklarynda, şalyklarynda şalaryň ejesi ỳa aỳaly uly hormata mynasyp bolupdyr. Olara Tarhan (taryhy çeşmelerde Terken-Turkan) hatyn diỳip ỳüzlenipdirler. Soltanyň ejesi, aỳaly, tutuş soltanlygyň ejesi hökmünde sylanypdyr, emma näçe hormata mynasyp edilse-de türkmen soltanlary ejesini ỳa aỳalyny döwlet işine aňsat-aňsat gatyşdyrmandyrlar.


text:
13-nji madda. Karz edarasynyň maýasy
1. Karz edarasynyň esaslyk maýasy onuň esaslandyryjylarynyň (gatnaşyjylarynyň) milli puldaky goýumlarynyň pul möçberinden, olaryň pul serişdelerini, gaýry emlägi (jaýlary, desgalary, enjamlary we ş.m.), pul bilen bahalandyrylýan emläk we gaýry hukuklaryny goýmagy arkaly emele gelýär.
2. Döredilýän karz edaralary üçin esaslyk maýanyň iň az möçberi, bank däl karz edarasy tarapyndan bankyň statusynyň alynmagy üçin hususy serişdeleriniň (maýasynyň) möçberi Türkmenistanyň Merkezi banky tarapyndan bellenilýär.
3. Eger Türkmenistanyň kanunçylygynda başgaça bellenilmedik bolsa, karz edarasy Türkmenistanyň Döwlet býujetiniň serişdeleriniň, döwletiň býujetden daşarky gaznalarynyň, grantlaryň, çekilen we karz serişdeleriniň hasabyna esaslyk maýasyny döredip we onuň üstüni dolduryp bilmeýär.
4. Karz edarasynyň Türkmenistanyň kanunçylygyna laýyklykda gaznalary we ätiýaçlyklary döretmäge haky bardyr.


text:
10-njy noýabrda Türkmenistanyň prezidentiniň karary bilen Ahmet Annamuhammedow işde goýberen düýpli kemçilikleri we ýolbaşçy wezipesi bilen bir ýere sygyşmaýan etmişi edendigi üçin zähmet we ilaty durmuş taýdan goramak ministriniň orunbasary, Türkmenistanyň Pensiýa gaznasynyň müdiriýetiniň başlygynyň orunbasary we Türkmenistanyň Pensiýa gaznasynyň ...
Awtor:
josgun
(Wasýok)
|
Kategoriýa: Habarlar |
14.11.2017 20:42
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#85)


text:
2-nji iýunda telefon arkaly söhbetdeşligiň barşynda Türkmenistanyň Prezidenti Gurbanguly Berdimuhamedowyň we Türkiýe Respublikasynyň Prezidenti Rejep Taýyp Ärdogan türkmen-türk hyzmatdaşlygynyň ileri tutulýan meselelerini maslahatlaşdylar. Prezident Rejep Taýyp Ärdogan Prezident Gurbanguly Berdimuhamedowy TANAP üstaşyr Anatoliýa gaz geçirijisiniň şu aýda geçiriljek açylyş dabarasyna gatnaşmaga çagyrdy.
Türkmenistan ikitaraplaýyn häsiýetde bolşy ýaly, halkara guramalarynyň çäklerinde birek-birege düşünişmek, hormat goýmak we iki ýurduň halklarynyň bähbidi esasynda ýola goýulýan hyzmatdaşlyga aýratyn ähmiýet berýär – diýip türkmen Lideri belledi.
Şunuň bilen baglylykda, Prezidentler Gurbanguly Berdimuhamedow we Rejep Taýyp Ärdogan hyzmatdaşlygy, şol sanda ýangyç-energetika toplumyndaky gatnaşyklary yzygiderli ösdürmek üçin ägirt uly mümkinçilikleriň bardygyny bellediler.
Türkmen Lideri Türkmenistanyň özüniň baý uglewodorod serişdelerini ählumumy durnukly ösüşiň bähbidine gönükdirmäge taýýardygyny belläp, ýurdumyzyň gazyň ägirt uly möçberlerine eýedigini we hereket edýän ugurlar boýunça öz üstüne alan borçnamalaryny doly kanagatlandyrjakdygyny aýtdy. Ýurdumyzyň energiýa serişdeleri ugradyjy, üstaşyr geçiriji ýurtlaryň we sarp edijiniň bähbitleriniň binýadynda döredilýän gatnaşyklara esaslanýar.
Prezident Rejep Taýyp Ärdogan Türkmenistanyň dünýä giňişliginde ýöredýän energetika diplomatiýasyny makullap, hormatly Prezidentimiz Gurbanguly Berdimuhamedowy TANAP üstaşyr Anatoliýa gaz geçirijisiniň şu aýda geçiriljek açylyş dabarasyna gatnaşmaga çagyrdy.
TANAP gaz geçirijisi Hazar sebitinden Ýewropa Bileleşiginiň ýurtlaryna “mawy ýangyç” ibermekligi göz öňüne tutýan “Günorta gaz geçelgesi” taslamasynyň bir bölegidir. Başlangyç tapgyrda azerbaýjan gazyny, geljekde bolsa beýleki ýurtlardan, şol sanda Türkmenistandan gazy eksport etmek meýilleşdirilýär.
Türkmenistanyň Prezidenti gaz geçirijisiniň açylyş dabarasyna gatnaşmaga çakylyk üçin minnetdarlyk bildirdi. Bu meselä diplomatik ýollar arkaly bellenilen tertipde garalar.
Söhbetdeşligiň dowamynda Türkmenistanyň we Türkiýäniň Liderleri ikitaraplaýyn gatnaşyklary ösdürmegiň möhüm ugurlarynyň biri bolan ulag ulgamyndaky hyzmatdaşlygyň meselelerine garadylar. Türkmenistanda kemala gelýän halkara ähmiýetli logistik ulgam ýurdumyzy Ýewraziýanyň iri ulag-üstaşyr geçelgesine öwrer. Munuň özi Türkmenbaşy şäherinde ýakynda ulanmaga berlen täze Halkara deňiz portuny nazara alanyňda aýratyn ähmiýetlidir diýip, Gurbanguly Berdimuhamedow belledi.
Döwlet Baştutany öz kärdeşine şu ýylyň 24-nji iýunynda geçiriljek Türkiýe Respublikasynyň Prezidentligine saýlawlarda üstünlik arzuw etdi.
Söhbetdeşligiň ahyrynda Prezidentler Gurbanguly Berdimuhamedow we Rejep Taýyp Ärdogan türkmen-türk gatnaşyklarynyň mundan beýläk-de ynanyşmak, açyklyk we birek-birege düşünişmek esasda ösdüriljekdigine ynam bildirdiler hem-de birek-birege berk jan saglyk, jogapkärli döwlet işlerinde uly üstünlikler, iki ýurduň halklaryna bolsa parahatçylyk hem-de rowaçlyk arzuw etdiler.
Telefon arkaly söhbetdeşlik türk tarapynyň başlangyjy boýunça geçirildi.


text:
`harby` Netijeler
Habarlar [276]
- Putinden Asada harby uçarlar
- Russiýa harby türgenleşik geçirýär
- Ysraýyl harby türgenleşik geçirýär
- Hataýa harby güýç ornaşdyrylýar
- Awstraliýadaky harby muzeý
- Türkiýede harby türgenleşik
- Harby türgenleşik tamamlandy
- Harby talyplar Atatürki hatyralady
- Russiýanyň harby goşuny güýçlenýär
- Eýran harby türgenleşik geçirýär
- Şwesiýadaky Aurora harby türgenleşigi
- Sudanda harby agdarlyşyk edildi
- Deňiz Ýyldyzy harby türgenleşigi
- Ukrainada harby sergi
- "Erjiyes-2017" harby türgenleşigi başlady
- "Mawy Watan-2019" harby türgenleşigi
- Gyzyl meýdançada harby ýöriş geçirildi
- Türkiýäniň harby güýji Idlibiň golaýynda
- Türk harby goşuny nyşana ugrukdy
- Türk harby uçarmany Amerikanyň asmanynda…
- "Mawy Watan-2019" harby türgenleşigi
- Halk harby agdarlyşyk synanşygyna berk garşylyk görkezdi
- Izmirde Efes-2018 harby türgenleşigi geçiriler
- Serdarlar atly ýörite harby topar türgenleşik geçýär
- Harby agdarlyşyk synanşygynda şehit bolanlaryň atlary


text:
Olimpiki maşgalalaryň, Milli olimpiki komitetleriň (MOK), Halkara sport federasiýalaryň (IF), türgenleriň, Olimpiki oýunlaryň Guramaçylyk komitetleriniň (OOGK), TOP hyzmatdaşlarynyň, habar beriş hyzmatdaşlaryň we Birleşen Milletler Guramasynyň edaralarynyň ähli gatnaşyjylarynyň arasyndaky hyzmatdaşlygyň ýardam beriji bolmak bilen Halkara olimpiki komitet (HOK) giň gerimleriň maksatnamalaryň we taslamalaryň kömegi bilen şowlulygy gazanýar. Onuň netijesinde, ol Olimpiki oýunlaryň yzygiderli dabaralanmasyny üpjün edýär, olimpiki hereketiň ähli agzalyk guramaçylyklaryny goldaýar we degişli görnüşde olimpiki gymmatlyklary öňe sürmegi nygtaýar.
Olimpiki hartiýa laýyklykda HOK orny indikide jemlenýär:
- Sportda etika, şeýle-de ýaşlaryň bilimine ýol bermek we goldamak hem-de sportda çyn oýnuň ruhynyň bolmaklygyny we zorlugyň aýrylmagyny üpjün etmek boýunça öz güýçlerini siňdirmek;
- Guramany, sport we sport bäsleşikleriň ösüşini we koordinasiýasyny öňe sürmek we goldamak;
- Olimpiki oýunlaryň yzygiderli dabaralanmasyny üpjün etmek;
- Sporty adamzat üçin gulluk etmeginde ýokary döwlet ýa-da hususy guramalar we hökümetler bilen hyzmatdaşlyk etmek we şonuň bilen parahatçylygy goldamak;
- Olimpiki hereketiň ýeke-täkligini berkitmek we garaşsyzlygyny goramak üçin çäreleri kabul etmek;
- Olimpiki herekete degýän diskriminirlemäniň dürli görnüşine garşy hereket etmek;
- Erkekleriň we aýallaryň deňlik ýörelgesini amala aşyrmak maksady bilen sportuň ähli derejelerinde we gurluşlarynda aýallary goldamak;
- Sportda dopinge garşy göreşmek;
- Türgenleriň saglygyny goramak boýunça çäreleri öňe sürmek we goldamak;
- Sportuň we türgenleriň syýasatda ýa-da söwdada hyýanatçylykly ulanylmagyna garşy durmak;
- Sportuň we türgenleriň syýasatda ýa-da söwdada hyýanatçylykly ulanylmagyna garşy durmak;
- Sportuň hemmeler üçin ösüşini öňe sürmek we goldamak;
- Tebigy meseleler barada jogapkär aladany öňe sürmek we goldamak, sportdaky durnukly ösüşe ýardam bermek we degişli Olimpiki oýunlaryň geçirilmegini talap etmek;
- Olimpiki oýunlaryň şowhunly mirasyny kabul ediji şäherlerde we kabul ediji döwletlerde öňe sürmek;
- Sportu medeniýet we bilim bilen utgaşdyrýan inisiatiwleri öňe sürmek we goldamak;
- Özüni olimpiki bilime bagyşlaýan Halkara olimpiki akademiýasynyň (HOA) we beýleki edaralaryň işini öňe sürmek we goldamak.


text:
Aslynda meň pikirimçe baýlygy gazanmakda känbir kynçylyk ýok. Ýöne gazanylan baýlygy aklyňy ulanyp saklamakda kynçylyk bar. Sebäbi sähel pul gazanyp başlasaň dostlaryňy köpeldýärsiň we öňki "Plan zat edip görmedimaý, şonam barlap görsem" ýaly pikirler döräberýär.
"Puluň bolsa dostuň kän, pulsuz wagtyň, kyn günüňde ýekeje dostuňam ýok" diýilýän käbir sözler bilenem men-ä ylalaşamok. Sebäbi dos saýlamak özüňe bagly, hakyky saňa kömek etjek adamy dost saýlamagyň ýerine sen seň bn keýp etjek adamy saýlap, oňa-da "Dost" diýip ýüzlenen bolsaň bu hem seniň öz problemaň.
Indi pul gazanmaklygyň kyn däldigi baradaky pikirlerimiň nireden dörändigine geçeliň.
Men okaýan döwürlerimde ýoldaşlarymyň mysallaryny işläbem pul gazanýadym. Hatda ep-eslije urýadym puldan. Wagty barka ýaltanypdyrmy şol, okamandyrmy, indi özünden görsün çykdajylary üçin. Ýa-da iň bolman-da häzirki wagtda Tmcars programmasy köpçülikleýin ýaýrady we iň ýönekeýi telefon alyp satybam pullanyp boljak,
Ýa-da ýakynlaryňdan karz pul alyp kiçiräk çipsi ýasaýan apparat alyp şondan bolsa-da birzatlar satyp gazansa boljak. Iň ýönekeý mysal, möwsümi golaýlap gelýär, marožna apparat alyp marožnajyk satsaňam ep eslije pul ýasap boljak. Şony satyn aljak puluňy maksimum bir sezonda ödeýär gowja toçkany tapmagam özüňe bagly.
Meň o pulsuz diýip tanaýanlarymam ýaltalygy saýlap, diňe adamlaryň kemçilini gözläp ýören, gep gybata özüni beren işýakmazlarmyka diýän. Men diňe öz pikirlerimi paýlaşýan, köp kişi üçin ylalaşmaýan ýerleri bolup biler we olaram teswirlerde öz pikirlerini galdyrsa öz ýalňyşymy bilmegim üçin gowy bolar. Ýöne hemme zat adamyň özüne bagly, şustrja bol we etjek zadyňy pikirlen, ýöne halallykdan gitmeseň elbetde birgün yzyňdan ýeterler.
Baýlygy gazanmak kynmy?!
Aslynda meň pikirimçe baýlygy gazanmakda känbir kynçylyk ýok. Ýöne gazanylan baýlygy aklyňy ulanyp saklamakda kynçylyk bar. Sebäbi sähel pul gazanyp başlasaň dostlaryňy köpeldýärsiň we öňki "Plan zat edip görmedimaý, şonam barlap görsem" ýaly pikirler döräberýär.
-
SiziňÝalyBiri
3 months ago
- Gowy tema.gowy gozgalan
-
SiziňÝalyBiri
3 months ago
- esasy zat pul däl,esasy zat baýlyk
-
SiziňÝalyBiri
3 months ago
- gory az bolubam aýaga galanlar köpa
-
messibet
3 months ago
- Dogry aýdypsyň. Ýöne gaty aýlyga daňlyp işleşen bolup ýörüsdä. Başga zat etmelidirem öýdemzok. Näme etjegimizem bilemzok. Şol aýlygmyz bilen.
-
SiziňÝalyBiri
3 months ago
- messibet ana şolda indiki aýlygabgaraşyp ýörseň ösül bolmaýa
-
SiziňÝalyBiri
3 months ago
- ýene bir söwdaň usuly. mpwzukdaka çalyňdaşam. nomer alýaň 5-6sany. osoň şol nomeriň 61Lik bolsan62ligine jaň edýwň ýada soňy 53 bolsa 54e jaň edýäň. satyp bolýa 1-2-mln çemesine. ýöne bular maýda . men diňe siziň.meselemiňize görä meselem ýazaýdym
-
Perhat Sabirovv
3 months ago
- 👍👍 PAYLASYP DUR ŞAHSY PIKIRLERDEN
-
MenejerAtajan
3 months ago
- İlki bilen yuregin bay bolmaly pul hic zat a sonam umyt bolmaly adamda


text:
Jogapkärlik
Ýaňy Halypanyň halkyna bolan hyzmaty atly blog açypdym, şoňa laýyklykda size bir ýagdaýy aýtmakçy:
Tä Pygamberimizden bärik beýik şahsyýet bolan halypadyr padyşalar, syýasatçydyr prezidentler öz halkyny öz maşgalasyndan köp pikir eden wagty, umumy halk has oňat ýagdaylara eýe bolupdyrlar. Özleri hem öz durmuşllarynddan şat we razy bolup ýaşapdyrlar. Ölüme-de gülüp seredipdirler, özlerini hemişe hasaba çekip, ahyrete özlerini taýýarlapdyrrlar. Muňa mysal hökmünnde, başda ýene Pygamberimizi, soň halypalaryndan: Hz.Ebu Bekir, Hz.Ömer, Hz.Ömer b.Abdulaziz, Hz.Harun Reşid,...; Beýik Seljukly Imperiýasynyn padyşalaryndan: Mälik Şa, Alp Arslan Şa, Togrul Beg,..., Soltan Sanjar; Osmanly Imperiýasynyň padyşalary: Ertugrul Gazi, Osman Şa, Orhan Şa,..., Fatih Soltan Mehmet Şa, Yowuz Soltan Selim Şa, Kanuny Süleýman Şa,....; soňky asyrdaky prezidentlerden Turgut Özal(?!) we ş.m. başarnykly bolupdyrlar. Halk we olaryň başyna geljek serkerde barada Pygamberimizin bir hadysy bar:
“Siz nähili bolsaňyz, şeýle-de bir serkerde size baş bolar!” diýen manyda. Ynha, şu hadysa görä häzirki prezidentimiz hem edil Türkmen halkyna görä laýyk bir serkerde.
Edýän işleri bilen tanaldy has köp, gepleýän sözleri bilen däl! Bu babatda “1000 gepden 1 amalyň has täsirlidiigine ymykly göz ýetirip, Türkmenistany ýokary orunlara galdyrmak üçin ymtylýan we plandyr programma bina edýän prezident diýseň hem boljak. Ýöne halkyň käbir bölegi ony öwüp, arşa galdyrjak bolýar. Bu ýagdaý bolsa, elbetde, hiç öwerlikli ýagdaý däl. Suratdyr heýkelleri dikilse, olam hiç gowy ýagdaý däl!
Garaz, pygamber öwgüsine we hadysdaky buşdulygyna (hem buşdulyk, hem emir, hem-de sapak(ikaz)) laýykk serkerde bolmaga synanyşmaly!
Başga bir ýagdaý bolsa, her kim öz maşgalasynyň jogapkäri, her mugallym öz synpynyň, her daşary yurtda okaýan talyp öz watanynyň jogapkäridir we ş.m. Şol sebäpli, her kim özüne bu babatda düşen zatlary oňat bilip, kabul edip, olary iň oňat ýagdaýda amal etmäge synanyşmaly. Talyp okuw taýdan iň ýokary orunlara mynasyp bolup, watanynyň adyny hemme milletlere duýurmaly, maşgala jogapkäri bolan ene-ata öz çagalaryna gerekli ynanç we ylmy öwredip, her iki älemde-de hadys yşygynda Jennetden bir bakja bolmaly, mugallym öz okuwçylaryna iň oňat ýagdaýda bilim we ahlak taýdan terbiýe berip, öz döwletiniň öz talyplary bilen ösmegini islemeli we bu babatda gaýrat göörkezmeli, prezident hem öz halkynyň her bir gatlagy barada, olarryň mätaç bolan zatlary barada, ddöwletiň ykdysadyýetti we ş.m. barada öz üstünne düüşeni laýygy bilen ýerine ýetirmelidir!
Hemme jogappkärler üçin öz jogapkärçiliklerini iň oňat ýagdaýda ýerine ýetirip bilmeklerini dilemek bilen!


text:
Türkmenistanda 27-nji sentýabr Garaşsyzlyk güni hökmünde bellenilýär. 1995-nji ýylyň 12-nji dekabrynda 185 döwletiň biragyzdan goldamagynda Birleşen Milletler Guramasynyň Baş Assambleýasynyň Rezolýusiýasy bilen Türkmenistan döwletimiz hemişelik Bitarap döwlet diýlip ykrar edildi. Häzirki wagtda Türkmenistan 146 döwlet bilen diplomatik gatnaşyklary ýola goýdy.
Türkmenistan — demokratik, hukuk, dünýewi döwletdir. Döwlet dolandyryşy Prezident respublikasy görnüşinde alnyp barylýar. Türkmen döwletiniň syýasy gurluşy 1992-nji ýylyň 18-nji maýynda Kabul edilen (2016-njy ýylyň 14-njy sentýabrynda täze redaksiýasy) Türkmenistanyň Konstitusiýasyna laýyklykda kemala getirildi. Türkmenistanyň Konstitusiýasy döwletiň Esasy Kanuny bolmak bilen, Türkmenistanyň döwlet gurluşy deňagramlylygy saklap, özbaşdak hereket edýän kanun çykaryjy, ýerine ýetiriji we kazyýet häkimiýetlerine bölünmek ýörelgelerine esaslanýar. Konstitusiýada berkidilen kadalar we namalar göni herekete eýe. Konstitusiýa garşy gelýän kanunlar we beýleki hukuk namalary ýuridiki güýje eýe däldir.
Halk Türkmenistanyň döwlet häkimiýetiniň öz ygtyýarlygyny ýörediji we ýeke-täk gözbaşy bolup durýar.
Döwlet din we wyždan azatlygyny, olaryň kanun öňünde deňligini kepillendirýär. Dini guramalar döwletden aýry bolup, olar döwlet işine goşulyp, döwlet wezipelerini ýerine ýetirip bilmeýärler. Döwletiň bilim ulgamy dini guramalardan bölünendir we dünýewi häsiýete eýedir.
Türkmenistanyň Prezidenti — Türkmenistanyň iň ýokary wezipeli adamy bolmak bilen, döwlet we ýerine ýetiriji häkimiýetiň baştutany bolup durýar. Ol Türkmenistanyň Ministrler Kabinetine – Hökümetine baştutanlyk edýär.
Türkmenistanyň Prezidenti döwlet garaşsyzlygynyň we bitaraplyk derejesiniň, ýurt bitewiliginiň, Konstitusiýanyň berjaý edilişiniň we halkara borçlarynyň ýerine ýetirilişiniň kepili hökmünde çykyş edýär. Türkmenistanyň Prezidenti Türkmenistanyň Ýaragly Güýçleriniň Belent Serkerdebaşysy bolup durýar.
Türkmenistanyň Mejlisiniň ýokary wekilçilikli edarasy bolmak bilen, kanun çykaryjy häkimiýetini (Parlamenti) amala aşyrýar. Ol ýerli saýlaw etraplary boýunça 5 (bäş) ýyl möhlet bilen saýlanylan 125 deputatdan ybaratdyr.
Mejlisiň deputatlarynyň saýlawlary Türkmenistanyň raýatlary tarapyndan ählumumy, deň hem göni saýlaw hukugy esasynda gizlin ses bermek arkaly we alternatiw esasda amala aşyrylýar.
Türkmenistanda kazyýet häkimiýeti diňe kazyýetlere degişlidir. Kazyýet häkimiýeti raýatlaryň hukuklaryny we azatlyklaryny, kanun arkaly goralýan döwlet we jemgyýetçilik bähbitlerini goramaga niýetlenendir.
MEÝDANY
Türkmenistan– Merkezi Aziýanyň bäş ýurdunyň biri bolup, onuň meýdany boýunça olaryň arasynda ikinji orny eýeleýär, ýagny Türkmenistanyň tutýan meýdany 491,21 müň km2 deňdir. Onuň günbatardan gündogara 1100 km. we demirgazykdan günorta 650 km. uzaýar. Türkmenistan demirgazykda Gazagystan Respublikasy, demirgazyk–gündogarda we gündogarda Özbegistan Respublikasy bilen, günorta-gündogarda Owganystan Yslam Respublikasy bilen, günortada Eýran Yslam Respublikasy bilen serhetleşýär. Şeýle hem günbatarda Hazar deňzi tebigy serhedi bolmak bilen Azerbaýjan Respublikasy bilen hem serhetleşýär.
ILATY
Türkmenistanyň ilaty 6,2 mln. adamdan gowrakdyr. Türkmenistan — köp milletli döwletdir. Ýurtda 100-den gowrak milletleriň wekilleri ýaşaýar.
DÖWLET DILI
Türkmen dili—döwlet dili bolup durýar. Türkmenistanyň ähli raýatlaryna ene dilini ulanmak hukugy kepillendirilýär. Türkmenistanyň okuw mekdeplerinde üç dili – türkmen, iňlis we rus dillerini öwrenmeklik üpjün edilen. Bulardan başga-da, ýörite orta mekdeplerinde hem-de ýokary okuw mekdeplerinde fransuz, hytaý, nemes, ýapon we beýleki daşary ýurt dilleri öwredilýär.
PUL BIRLIGI
Milli pul birligi 1993-nji ýylyň 1-nji noýabrynda dolanyşyga girizilen manat bolup durýar. Häzirki wagtda milli walýutanyň erkin konwertirlenýän walýuta bolan gatnaşygy: 3,50 manat = ABŞ-nyň 1 dollary.
“Türkmenistanyň bank ulgamyny ösdürmegiň 2011-2030-njy ýyllar üçin Döwlet maksatnamasy” Kabul edildi we üstünlikli durmuşa geçirilýär. Mundan başga-da, maliýe edaralary tarapyndan birnäçe ýyl bäri Türkmenistanda gymmatly kagyzlar bazaryny ösdürmek boýunça uly işler alnyp barylýar. Häzirki wagtda döwletimiziň ilatyna “Visa”: “Visa Eleсtron”, “Visa Сlassiс” ýaly kart görnüşleriniň hyzmatlary edilýär. Söwda ulgamynda nagt däl hasaplaşyklary ýola goýmak boýunça halkara töleg ulgamlary, hususan-da, “Master Сard” boýunça töleg geçirmegi ornaşdyrmak boýunça degişli işler dowam etdirilýär.
ADMINISTRATIW-TERRITORIAL GURLUŞY
Türkmenistanyň paýtagty Aşgabat şäheri, ol welaýat hukukly administratiw-territorial gurluşly birlikdir. Aşgabadyň düzümine dört etrap — Bagtyýarlyk, Berkararlyk, Köpetdag we Büzmeýin etraplary girýär.
Türkmenistanda bäş sany welaýat — Ahal, Balkan, Daşoguz, Lebap we Mary welaýatlarydyr. Her welaýat etraplara bölünýär. Türkmenistanda 43 etrap, 6 şäherlerdäki etraplar, 51 şäher, olardan 11-si etrap hukukly şäher, 62 şäherçe, 605 geňeşlik (oba ýerli düzümler) we 1719 sany oba ilatly ýerlerdir.
TÜRKMENISTANYŇ DÖWLET WE MILLI BAÝRAMÇYLYKLARY
Şu ählihalk baýramçylyk we hatyra günlerinde kärhanalarda, guramalarda we edaralarda işlenilmeýär:
1) Täze ýyl – 1-nji ýanwar;
2) Halkara zenanlar güni – 8-nji mart;
3) Milli bahar baýramy – 21-22-nji mart;
4) Türkmenistanyň Konstitusiýasynyň we Türkmenistanyň Döwlet baýdagynyň güni – 18-nji maý;
5) Türkmenistanyň Garaşsyzlyk güni – 27-nji sentýabr;
6) Hatyra güni – 6-njy oktýabr;
7) Halkara Bitaraplyk güni – 12-nji dekabr;
8) Gurban baýramy – Gurban baýramynyň anyk senesi her ýyl Türkmenistanyň Prezidentiniň Permany bilen kesgitlenilýär;
9) Oraza baýramy – Oraza baýramynyň anyk senesi her ýyl Türkmenistanyň Prezidentiniň Permany bilen kesgitlenilýär.
Türkmenistanda Türkmenistanyň Prezidentiniň Permany bilen kesgitlenilýän dynç alyş günleri berilmezden (eger olar iş günlerine gabat gelse) baýramçylyk we hatyra günleri hem bellenilýär:
1). Watan goragçylarynyň güni – 27-nji ýanwar;
2). Türkmenistanyň diplomatik işgärleriniň güni – 18-nji fewral;
3). Ulag we aragatnaşyk toplumynyň işgärleriniň güni – 7-nji mart;
4). Himiýa senagatynyň işgärleriniň güni – 31-nji mart;
5). Bütindünýä saglyk güni – 7-nji aprel;
6). Türkmenistanyň Migrasiýa edaralarynyň işgärleriniň güni – 17-nji aprel;
7). Türkmen bedewiniň baýramy – aprel aýynyň soňky ýekşenbesi;
8). 1941-1945-nji ýyllaryň Beýik Watançylyk urşunda Ýeňiş güni – 9-njy maý;
9). Aşgabat şäheriniň güni – 25-nji maý;
10). Türkmenistanyň Içeri işler edaralarynyň işgärleriniň güni – 29-njy maý;
11). Türkmen halysynyň baýramy – maý aýynyň soňky ýekşenbesi;
12). Çagalary goramagyň halkara güni – 1-nji iýun;
13). Bütindünýä welosiped güni – 3-nji iýun;
14). Dokma senagatynyň işgärleriniň güni – iýun aýynyň birinji ýekşenbesi;
15). Daşky gurşawy goramagyň bütindünýä güni – 5-nji iýun;
16). Ylymlar güni – 12-nji iýun;
17). Türkmenistanyň Adalat edaralarynyň işgärleriniň güni – 18-nji iýun;
18). Türkmenistanyň Prokuratura edaralarynyň işgärleriniň güni– 26-njy iýun;
19). Medeniýet we sungat işgärleriniň hem-de Magtymguly Pyragynyň şygryýet güni – 27-nji iýun;
20). Türkmenistanyň Kazyýet edaralarynyň işgärleriniň güni – 5-nji iýul;
21). Saglygy goraýyş we derman senagaty işgärleriniň güni – 21-nji iýul;
22). Serhetçiler güni – 11-nji awgust;
23). Bilimler we talyp ýaşlar güni – 1-nji sentýabr;
24). Energetika senagatynyň işgärleriniň güni – sentýabr aýynyň ikinji şenbesi;
25). Türkmenistanyň Milli howpsuzlyk edaralarynyň işgärleriniň güni – 30-njy sentýabr;
26). Ýaşulularyň halkara güni – 1-nji oktýabr;
27). Türkmenistanyň Harby-deňiz Güýçleriniň güni – 9-njy oktýabr;
28). Türkmenistanyň Gümrük edaralarynyň işgärleriniň güni – 4-nji noýabr;
29). Hasyl toýy – noýabr aýynyň ikinji ýekşenbesi;
30). Nebitgaz senagaty we geologiýa işgärleriniň güni – 14-nji dekabr;
31). Türkmenistanyň ilkinji Prezidenti S.A.Nyýazowy Ýatlama güni – 21-nji dekabr.


text:
Daşogzuň häkimiýetleri ilatyň tamdyr ulanmagyna çäklendirme girizýärler. Azatlyk Radiosynyň habarçysynyň maglumatyna görä, häzirki wagtda regionda tamdyrlara çekilen gaz geçirijileri aýyrýarlar.
"Gaz ölçeýjileriň girizilmegi bilen tamdyrlara çekilen gaz turbalaryny kesip başladylar. Soňky wagtda bu köpçülikleýin häsiýete eýe boldy" diýip, Azatlygyň Daşoguzdaky habarçysy 26-njy martda habar berdi.
Türkmenistanda halka gazyň, suwuň we elektrik togunyň mugt berilmegi geçen ýylyň güýzünde ýatyryldy we ölçeýjiler girizildi.
Azatlygyň habarçysynyň sözlerine görä, Daşogzuň häkimiýetleri tamdyrlary ýaşaýyş jaýlardan 15 metr daşda gurmagy talap edýärler we muny ýangyn howpsuzlygy bilen düşündirýärler. Şeýle-de, tamdyrlaryň daşyna haýat gurmagy, üstünde demir saýawanyň bolmagyny talap edýärler.
Ýerli ýaşaýjylaryň sözlerine görä, bu talaplary berjaý etmek aňsat däl.
"Yssyda demir saýawanyň golaýynda durmak mümkin däl. Bu zatlaryň bahasy hem azyndan 1000 manada durar" diýip, daşoguzlylar bilen söhbetdeş bolan habarçymyz aýdýar.
Tamdyr diňe bir oba ýerlerinde däl, eýsem şäherlerde hem köp ulanylýar. Daşoguzlylaryň sözlerine görä, öý çöregini bişirmezlik aýratynam girdejisi ujypsyz maşgalalara agyr düşýär.
"Daşogzuň özünde tamdyr çöregi bolmasa köp çagaly maşgalalar gün görüp bilmeýärler" diýip, habarçymyz aýdýar.
Onuň sözlerine görä, soňky döwürde odunyň bahasy hem göterilipdir. Şäheriň içindäki agaçlar hem köpçülikleýin çapylýar.
"Birnäçe ýyl mundan ozal odun traktoryň bir teležkasy 100-150 manada durýardy, indi bolsa 240-250 manada durýar" diýip, habarçymyz aýdýar.
Türkmenistanyň ilaty soňky bir ýyldan gowrak wagtyň dowamynda çörek we un gytçylygyny başdan geçirýär. 2018-nji ýylyň dowamynda azyk önümleriniň gytalmagynyň we gymmatlamagynyň fonunda, paýtagtda we welaýatlarda çöregiň we unuň söwdasy uly nobatlaryň döremeginde amala aşyryldy, ilata çäklendirilip satyldy.
Welaýatlarda oba ýaşaýjylary çörek un satyn almak tamasy bilen gijelerine, käte birnäçe günläp ýapyk dükanlaryň öňünde nobata durupdy.
Ýurtda unuň gytçylygy zerarly ilat dänäni öýde üwemäge, kepekden çörek bişirmäge mejbur boldy.
Ozalky ýyllarda Türkmenistanyň häkimiýetleri şäher ýaşaýjylarynyň öz hasabyna gurdurýan sowadyjylaryny, telewizion antennalaryny kesip aýyrmak, daşarda kir sermek üçin oturdýan gurallaryny ýok etmek, pristroýkalaryny ýumurmak ýaly çärelerini sebäbini düşündirmezden giňden alyp bardylar.
Gadyrly okyjy, siz Telegram we WhatsApp tilsimleriniň messenjerleri arkaly Azatlyk Radiosy bilen howpsuz ýagdaýda habarlaşyp bilersiňiz. Telefon belgileri: +420 724 168 989 we +420 773 797 383.Türkmenistanda VPN ulgamlary arkaly işleýär. Siz şu sep arkaly biziň mugt Psiphon3 VPN ulgamymyzy indirip bilersiňiz. Azatlyk Radiosy siziň şahsyýetiňiziň doly gizlinligini kepillendirýär.


text:
Belli bir zadyň içinden saýlanyp aýrylmak, gitmek.
Indi bu öýden çykmak armanly ölmekdi. (A. Gowşudow, Mähri-Wepa)
Yhlas bilen aglasaň, sokur gözden ýaş çykar. (nakyl)
Belentlige göterilmek, ýokary galmak.
Artyk gurşun ýaly akýan çägäniň belent raýyşyna çykdy. (B. Kerbabaýew, Aýgytly ädim)
Uçut gaýalaryň ýüzlerinden aýlanyp-dolanyp gidýän ýoda beýik dagyň depesine çykdy. (A. Gowşudow, Mähri-Wepa)
Öz wagtyndan öň peýda bolmak.
Ýaz ir çykypdy. (B. Kerbabaýew, Aýgytly ädim)
Ýaşaýan ýeriňden göçüp gitmek.
Men ol jaýdan çykdym.
Gullukdan, işden aýrylmak.
Ol mekdepden çykypdyr.
Öňe saýlanmak, öň tarapa berilmek.
Tamyň burçy ileri çykyp dur.
Gäminiň burny suwdan çykyp durdy.
Saýlawda obanyň aty çykdy.
Äre barmak, durmuşa gitmek.
Olaryň gyzy durmuşa çykypdyr.
Onuň boýnuna çyban çykypdyr.
Belli bir derejä ýetmek, barmak.
Bu oýnalýan oýnuň derejesi artyp, ozal bir köpük bolsa, soňabaka bir şaýa, iki şaýa, soň bir apbasa çykdy. (A. Gowşudow, Mähri-Wepa)
Göçme manyda Ses gelmek, eşidilmek.
Ýene çykdy jaňyň owazy, Enaýy jaňňyrdap çagyrdy bizi. (A. Haýydow, Gök Asman)
Gowaçanyň kä ýerinden hümürdi, käbir ýerinden bolsa, çasly gülki çykýardy. (B. Kerbabaýew, Aýsoltan)
Kömekçi işlik funksiýasyndan gelip, ysnyşyp gelýän işlikleriniň manylary bilen baglanyşykly hereket aňladýar.
Üstün çykmak, garşy çykmak.
Kömekçi işlik funksiýasyndan gelip, ysnyşyp gelýän işligi bilen birlikde, gymyldynyň birnäçe gezek gaýtalanýandygyny, bolup gutaranyny görkezýär.
Aýdyp çykmak, barlap çykmak, seredip çykmak, görüp çykmak.


text:
Obasenagat toplumynyň maddy-enjamlaýyn binýady pugtalandyrylýar
Türkmenistanyň Oba we suw hojalyk ministrliginiň ygtyýaryna döwrebap oba hojalyk tehnikalarynyň gelmegi dowam edýär. Ine, täze ekiş möwsüminiň öňüsyrasynda ýurdumyza “John Deere 8245R” sürüm traktorlarynyň, şeýle hem bütin dünýä meşhur “CLAAS” maşyngurluşyk kompaniýasynyň (Germaniýa Federatiw Respublikasy) “AXOS 340 CX” köpugurly traktorlarynyň birinji tapgyry gelip gowuşdy.
Täze oba hojalyk maşynlaryny garşylamak dabarasyna ýurdumyzyň obasenagat toplumynyň ýolbaşçylary we esasy hünärmenleri gatnaşdylar. Täze maşynlaryň tehniki aýratynlyklary bilen tanyşmak maksady bilen, Türkmen oba hojalyk uniwersitetinde ýörite okuwlar guraldy.
Geçen ýylyň dekabrynda hormatly Prezidentimiz Gurbanguly Berdimuhamedow degişli Karara gol çekdi, oňa laýyklykda, «John Deere International GmbH» (Şweýsariýa Konfederasiýasy) hem-de “Umax Trade GmbH” (GFR) kompaniýalary bilen oba hojalyk tehnikalarynyň uly tapgyryny satyn almak barada şertnamalar baglaşyldy.
Hususan-da, geçen galla oragy möwsüminde ýurdumyzyň ekerançylaryna gelip gowşan “John Deere W540” hem-de “TUCANO 430” galla ýygýan kombaýnlaryň onlarçasy meýdanlara çykaryldy. Sürüm möwsümine çenli “John Deere 8245R” traktorlarynyň 400-siniň, pagta ýygymyna çenli “John Deere 9970” pagta ýygýan kombaýnlarynyň 200-siniň gelmegine garaşylýar. 2018-nji ýylyň pagta ýygymy möwsüminde hem bu kysymly kombaýnlaryň şonçasy Türkmenistana getiriler.
Öz nobatynda, “Umax Trade GmbH” kompaniýasy ýakyn iki ýylyň dowamynda Türkmenistana Germaniýanyň “CLAAS” konserni we Ýewropanyň beýleki esasy kompaniýalary tarapyndan öndürilýän tehnikalary iberer. Birinji tapgyrda, 2017-nji ýylda “Axion 850” sürüm traktorlarynyň 200-si, “TUCANO” galla ýygnaýan kombaýnlaryň hem 200-si, “Eur Opal 95 H 100” kysymly azallaryň şonçasy, “AXOS 340 CX” traktorlarynyň we “SL TM 360” däne ekýän tehnikalaryň hersinden 500-si, dürli kysymly zemsnarýadlaryň 20-si getiriler.
Ikinji tapgyrda – 2018-nji ýylda “AXION-850” sürüm traktorlarynyň ýene-de 300-si, “TUCANO-430” galla orujy kombaýnlaryň 300-si, azallaryň hem 300-si, “AXOS 340 CX” kysymly sürüm traktorlarynyň we “SL TM 360” kysymly däne ekijileriň hersinden 500-si we läbik sorujylaryň 30-sy ýurdumyza getiriler. Tehnikalary ibermegiň üçünji tapgyry 2019-2020-nji ýyllara meýilleşdirilýär. Şonda sürüm traktorlarynyň 300-sini, galla orujy kombaýnlaryň 400-sini, azallaryň 300-sini, ýerleri bejermek üçin traktorlaryň 550-sini, şonça-da däne ekijileri we beýlekileri satyn almak göz öňünde tutulýar.
Ýurdumyza gelip gowuşýan oba hojalyk tehikalarynyň ählisi deslapky synagdan – ýerli toprak-howa şertlerine laýyklygy babatdaky synagdan geçirilýär. «John Deere» we «CLAAS» kysymly täze tehnikalaryň nusgalary hem meýdan synagyndan üstünlikli geçip, özleriniň artykmaçlyklaryny görkezdiler.
“John Deere 8245R” sürüm traktorlary hem biziň ýerlerimiziň şertlerinde geçirilen synaglarda özlerini iň gowy tarapdan görkezdiler. Ýurdumyzyň hünärmenleri olaryň köpugurlylygyny, uly kuwwatyny hem-de ygtybarlylygyny bellediler. Bu traktorlary dolandyrmak örän ýeňildir. Şu kysymly maşynlar örän oňaýlylygy hem-de ýokary öndürijiligi bilen tapawutlanýarlar. Olar diňe bir gündizine däl, eýsem, gijesine hem işlemäge ukyplydyr. Ýangyjy tygşytly sarp edýändigi tehnikalaryň şu görnüşiniň artykmaçlygydyr.
“CLAAS AXOS 340 CX” – bu köpugurly, çalt hereket edýän we ykjam, köp ýük göterýän traktordyr. Ol islendik oba hojalyk işlerini ýerine ýetirmäge niýetlenendir. Onuň ykjamlygy bilen baglylykda, bu traktor meýdan işlerinde hem-de beýik bolmadyk binalaryň içinde hem ulanylyp bilner. Traktor mineral dökünleri sepýän enjam ýa-da galla orýan enjam dakylyp, islendik işleri ýerine ýetirende-de, ol ykjamlylygy hem-de oňaýlylygy bilen tapawutlanýar.
Obasenagat toplumyny täze tehnikalar bilen üpjün etmek, ýokary düşewüntliligi hem-de agrar önümçiligiň netijeliligini üpjün edýän we serişdeleri tygşytlaýan tehnologiýalaryň ornaşdyrylmagy ýurdumyzyň oba hojalygynyň durnukly ösüşiniň esasy bolup durýar. Hormatly Prezidentimiz Gurbanguly Berdimuhamedow tarapyndan oňyn strategiýanyň yzygiderli durmuşa geçirilmegi netijesinde soňky ýyllarda bu ugurda uly üstünlikler gazanyldy. Döwletimiz oba hojalyk pudagyna uly goldaw berýär. 2017—2019-njy ýyllarda Türkmenistana döwrebap oba hojalyk tehnikalarynyň uly möçberiniň tapgyrlaýyn gelip gowuşmagy hem munuň aýdyň subutnamasydyr.
TDH


text:
Türkmenistanyň Prezidentiniň 1995-nji ýylyň 1-nji sentýabryndaky 2338-nji karary bilen hasaba alyşyň we statistikanyň halkara tejribesinde kabul edilen ulgamyna Türkmenistanyň geçmeginiň 1995-1997-nji ýyllar üçin Döwlet maksatnamasy kabul etdi.
Bazar ykdysadyýetiniň ösüşiniň talaplaryna laýyklykda hasaba alyşyň we statistikanyň halkara tejribesinde kabul edilen ulgamyna Türkmenistanyň geçmeginiň Döwlet maksatnamasynda (1995—1997 ý.ý.) döwlet statistikasynyň umumy usulyýet we guramaçylyk esaslaryny bazar ykdysadyýetine geçmeklikde, Türkmenistanyň hasaba alyş we statistika ulgamyny halkara düzgünlerine we standartlaryna getirmekde ýüze çykýan zerurlyklara laýyklykda özgertmeklik göz öňünde tutuldy.
Ykdysadyýetiň aýry-aýry ugurlarynyň eýeçilik görnüşleriniň ýagdaýyna we mümkinçiliklerine hakyky we dogry baha bermek, olaryň ösüş meýillerini öz wagtynda ýüze çykarmak esasynda ykdysadyýetiň ösüşiniň döwlet tarapyndan sazlaşdyrylmagynyň netijeliligini ýokarlandyrmak üçin şertleri döretmek Döwlet maksatnamasynyň maksadydyr.
Goýlan maksatlary gazanmak üçin aşakdakylary durmuşa geçirmek zerur:
döwlet statistikasynyň umumyusulýet guramaçylyk esaslaryny ösdürmek;
milli hasaplar ulgamyny döretmek;
maglumat üpjünçiliginiň ulgamyny kämilleşdirmek;
önümiň katalogyny düzmegiň döwlet ulgamyny döretmek;
hasaba alyş we statistika boýunça kadrlary taýýarlamak we täzeden taýýarlamak.
Döwlet maksatnamasynyň maksatlaryny we wezipelerini durmuşa geçirmek boýunça çäreleriň ýerine ýetilmegi netijesinde işler has möhüm ugurlar boýunça amala aşyryldy. Ýurduň ykdysadyýetiniň ösüşiniň aýry-aýry jähtlerini görkezýän statistiki görkezijileriň düzümi kesgitlenildi, Türkmenistanyň hojalyk dolandyrýan subýektleriniň statistiki sanawy (görkezijisi) kämilleşdirildi, tehniki-ykdysady maglumatlary toparlara bölmegiň (klassifikasiýa) we kodlaşdyrmagyň halkara standartlary bilen utgaşdyrylan ýeke-täk ulgamyny döretmek boýunça işler geçirildi, maliýe we pul dolanyşygy sarp ediş bazary we senagat önümçiligi babatda esasy sosial görkezijiler, ireldilen ykdysady hasaplar, makroykdysady görkezijiler düzüldi, ykdysady subýektlere gözegçilikleriň maglumatlaryny ýygnamak we netijelerini işläp taýýarlamak işlerine bolan garaýyş üýtgedildi. Ýakyn wagtlara çenli hasap berýän subýektlerde agdyklyk edýän tutuşlaýyn gözegçilikler, haçan-da şeýle çalyşma netijeli bolan we ähtibarlyk derejesini geregiçe üpjün edýän ýagdaýlarda, seçimleýin gözegçilikler bilen çalşyryldy.


text:
Türkmenistanyň Döwlet gümrük gullugynyň başlygynyň,
Türkmenistanyň Awtomobil ulaglary ministriniň,
Türkmenistanyň Içeri işler ministriniň
2017-nji ýylyň 17-nji noýabrynda çykaran 638/197-Ö/275 belgili buýrugy
bilen tassyklandy
Awtoulag serişdelerini, motosiklleri, traktorlary hem-de ýörite ulaglary, tehnikalary
Türkmenistanyň çägine goýbermegiň Tertibi
I. Umumy düzgünler
1. Awtoulag serişdelerini, motosiklleri, traktorlary hem-de ýörite ulaglary, tehnikalary Türkmenistanyň çägine goýbermegiň Tertibi (mundan beýläk-Tertip) Türkmenistanyň Gümrük kodeksi, «Türkmenistanyň içeri işler edaralary hakynda» we «Awtomobil ulagy hakynda» Türkmenistanyň Кanunlary, «Harytlaryň käbir görnüşlerini Türkmenistanyň gümrük serhedinden geçirmegi düzgünleşdirmek hakynda» Türkmenistanyň Prezidentiniň 2009-njy ýylyň 2-nji dekabrynda çykaran 10716-njy karary, «Ulag serişdeleriniň käbir görnüşlerini Türkmenistanyň gümrük serhedinden geçirmegiň tertibini kämilleşdirmek hakynda» Türkmenistanyň Prezidentiniň 2011-nji ýylyň 14-nji aprelinde çykaran 11599-njy karary, «Ýol hereketiniň kadalaryny tassyklamak hakynda» Türkmenistanyň Prezidentiniň 2011-nji ýylyň 3-nji dekabrynda çykaran 11924-nji karary esasynda taýýarlanyldy we Türkmenistanyň çäginde dolandyrylmagy üçin daşary ýurt döwletlerinden getirilýän awtoulag serişdeleriniň, motosiklleriň, traktorlaryň hem-de ýörite ulaglaryň, tehnikalaryň (mundan beýläk - awtoulag serişdesi) Türkmenistanyň çägine goýberilmegini düzgünleşdirýär.
2. Şu Tertibiň düzgünleri halkara gatnawy boýunça ýük we ýolagçy daşaýan hem-de Türkmenistanyň çäginden üstaşyr geçirilýän awtoulag serişdelerine degişli däldir.
3. Şu Tertipde göz öňünde tutulan amallar Türkmenistanyň Döwlet serhediniň gözegçilik-geçiriş ýerlerinde ýerleşýän gümrük edaralarynda amala aşyrylýar.
4. Şu Tertibiň maksatlary üçin ulanylýan düşünjeler:
ýolsuz ýerlerde sürmäge niýetlenen awtoulag - diňe ýolsuz ýerlerde sürmek üçin niýetlenen, batgalyk we ş.m. ýerlerden ýokary geçijiligi bolan ýörite awtoulag serişdesi (esasan ýolda sürmek üçin niýetlenip, ýolsuz ýerlerde hem ulanylýan adaty awtoulag serişdeleri muňa degişli däldir).
motosikl - gapdal tirkegli ýa-da gapdal tirkegi bolmadyk iki tigirli, hereketlendirijili mehaniki ulag. Enjamlaşdyrylan ýagdaýyndaky agramy 400 kg-dan ýokary geçmeýän üç we dört tigirli, hereketlendirijili mehaniki ulaglar motosikller bilen deňleşdirilýär;
moped - iş göwrümi 50 sm3-dan uly bolmadyk hereketlendiriji bilen herekete getirilýän we aňryçäk dörediliş tizligi 50 km/sagatdan ýokary geçmeýän iki ýa-da üç tigirli ulag. Asma hereketlendirijili tigirler we beýleki şuňa meňzeş häsiýetnamaly ulaglar mopedler bilen deňleşdirilýär.
II. Türkmenistanyň çägine goýberilmegi gadagan edilýän ýa-da çäklendirilýän awtoulag serişdeleri
5. Şu awtoulag serişdelerini Türkmenistanyň çägine goýbermek gadagan edilýär:
öndürilen ýyly hasaba alynmanda 5 ýyly dolan hem-de öndürilen ýylyna garamazdan, zyýan ýetendigi ýa-da zaýalanandygy sebäpli, zyýan ýetmeginiň ýa-da zaýalanmagynyň derejesini bellenen tertipde kesgitlemek arkaly, ýol hereketiniň kadalaryna laýyk gelmeýän awtoulag serişdeleri (Türkmenistanyň çäginden üstaşyr geçirilýänlerden we reeksportdan başga);
sport nusgadaky ýokary tizlikli awtoulaglary hem-de hereketlendirijisiniň iş göwrümi 3 500 kub sm-den ýokary bolan ýeňil awtoulaglar (ýolsuz ýerlerde sürmäge niýetlenen awtoulaglardan, kiçi awtobuslardan, Türkmenistanyň çäginden üstaşyr geçirilýänlerden we reeksportdan başga);
öndüriji tarapyndan sürüji we öňdäki oturgyçdaky ýolagçy üçin niýetlenen, azyndan iki sany howpsuzlyk ýassygy göz öňünde tutulmadyk ýa-da bolmadyk ýeňil awtoulag serişdeleri (Türkmenistanyň çäginden üstaşyr geçirilýänlerden başga);
mopedler we tizligi 120 km/sagatdan ýokary bolan motosikller (oba hojalygynda ulanyljak gozakly we nowaly motosiklden we mopedden hem-de Türkmenistanyň çäginden üştaşyr geçirilýänlerden we reeksportdan, reimportdan başga);
öndüriji zawod tarapyndan göz öňünde tutulmadyk goşmaça enjamlar bilen enjamlaşdyrylmagy bilen bagly ýa-da başga alamatlary boýunça Türkmenistanyň çäginde ýol hereketine gatnaşmak üçin bildirilýän talaplara laýyk gelmeýän awtoulag serişdeleri;
Türkmenistanyň başga kadalaşdyryjy hukuk namalary bilen Türkmenistanyň çägine getirilmegi (mundan beýläk - Getirilmegi) gadagan edilen awtoulag serişdeleri.
Şu bölümiň üçünji bendinde bellenilen kada, Türkmenistanyň Prezidentiniň Diwanynyň Iş Dolandyryş Müdirligine, Türkmenistanyň Söwda we daşary ykdysady aragatnaşyklar ministrligine hem-de Türkmenistanyň Sport baradaky döwlet komitetine degişli däldir.
Şu bölümiň dördünji bendinde görkezilen awtoulag serişdelerini Türkmenistanyň ministrlikleri, pudak edaralary, ýerine ýetiriji häkimiýetiň ýerli edaralary we olaryň garamagyndaky edara-kärhanalar Türkmenistanyň Ministrler Kabinetiniň Başlygynyň degişli Orunbasarynyň rugsat bermegi esasynda Getirip bilerler.
III. Getirilýän awtoulag serişdeleriniň gözden geçirilmegi
6. Getirilýän awtoulag serişdeleri gümrük edarasynda Türkmenistanyň kanunçylygyna laýyklykda bilelikdäki gümrük barlagyny amala aşyrýan toparyň agzalaryndan we Türkmenistanyň Awtomobil ulaglary ministrliginiň «Türkmenulaggözegçilik» döwlet kärhanasynyň wekilinden ybarat bolan topar (mundan beýläk - Topar) tarapyndan gözden geçirilýär.
7. Gümrük edarasyna gowşan pursadyndaky ýagdaýynda awtoulag serişdesini gözden geçirmek bilen, Topar şu Tertibiň 5-nji bölüminde görkezilen gadaganlyklary we çäklendirmeleri göz öňünde tutup, awtoulag serişdesi babatda şu çözgütleriň birini kabul edýär:
1) bellenen tertipde içerki gümrük edarasyna ibermek barada;
2) ýol hereketine gatnaşmak üçin bildirilýän talaplara laýyk getirilýänçä gümrük gözegçiliginde wagtlaýyn saklamak barada;
3) yzyna - iberijä gaýtarmak barada.
8. «Bellenen tertipde içerki gümrük edarasyna ibermek baradaky» çözgüt awtoulag serişdesi şu Tertibiň 5-nji bölümine laýyklykda Türkmenistanyň çägine goýberilmegi gadagan edilýänlere degişli bolmaýan ýa-da onuň goýberilmegi üçin degişli rugsat berlen ýagdaýlarynda hem-de ýeňil awtoulaglaryň kadadan ýokary garaňkyradylan aýnalaryny ýörite awtomobil ussahanalarynda çalşyrmak zerurlygy ýüze çykanda kabul edilýär.
9. «Ýol hereketine gatnaşmak üçin bildirilýän talaplara laýyk getirilýänçä gümrük gözegçiliginde wagtlaýyn saklamak baradaky» çözgüt, öndüriji zawod tarapyndan göz öňünde tutulmadyk goşmaça enjamlar bilen enjamlaşdyrylmagy bilen bagly ýa-da başga alamatlary boýunça awtoulag serişdesiniň Türkmenistanyň çäginde ýol hereketine gatnaşmak üçin bildirilýän talaplara laýyk gelmeýän we ol enjamlaryň gözegçilik-geçiriş ýerine ýanaşyk ýerleşýän gümrük gözegçiligi zolagynda ýeňil usul bilen aýrylyp ýa-da bolmalysyna çalşyrylyp bilinýän ýagdaýlarynda hem-de şu Tertibiň 5-nji bölüminiň dokuzynjy bendinde görkezilen rugsadyň berlendigini anyklamak zerur bolan ýagdaýlarda kabul edilýär.
10. «Yzyna - iberijä gaýtarmak baradaky» çözgüt şu Tertibiň 5-nji bölümine laýyklykda awtoulag serişdesiniň Getirilmegi gadagan edilýändigi ýa-da ýol hereketine gatnaşmak üçin bildirilýän talaplara laýyk gelmeýändigi anyklanan ýagdaýlarynda kabul edilýär.
11. Topar Getirilýän awtoulag serişdeleriniň her biriniň fotosuratyny alýar we alnan fotosuratlary elektron görnüşde saklanylmagy üçin gümrük edarasynyň ýörite maglumatlar goruna girizýär.
IV. Getirilýän awtoulag serişdesini gözden geçirmegiň delilnamasy
12. Awtoulag serişdesini gözden geçirmegi amala aşyran Topar agzalary Türkmenistanyň çägine getirilýän awtoulag serişdesini gözden geçirmegiň delilnamasyny (mundan beýläk - Delilnama) (şu Tertibe 1-nji goşundy) düzýär.
Delilnamanyň «Ýol hereketine gatnaşmak üçin bildirilýän talaplara laýyklygy» atly bölüminde:
awtoulag serişdesiniň ýol hereketine gatnaşmak üçin bildirilýän talaplara laýyk gelýän ýagdaýlarynda «ýol hereketine gatnaşmak üçin bildirilýän talaplara laýyk gelýär» diýlip, ýazmaça bellik edilýär;
awtoulag serişdesiniň bütinleý ýa-da belli bir bölegi boýunça ýol hereketine gatnaşmak üçin bildirilýän talaplara laýyk gelmeýän ýagdaýlarynda, şeýle laýyk gelmezlik esaslandyrylyp, takyk beýan edilýär.
Gözden geçirilen awtoulag serişdesine degişli ulag resminamasynyň nusgasy, awtoulag serişdesiniň fotosuraty ýa-da wideoýazgysy Delilnamanyň ýanyna goşulyp bilner. Delilnama üç nusgada düzülýär we olar Topar agzalary tarapyndan tassyklanylýar. Delilnamanyň birinji nusgasy gümrük edarasynda saklanylýar, ikinji nusgasy awtoulag serişdesini getirmegi amala aşyran şahsa, üçünji nusgasy Awtomobil ulaglary ministrliginiň «Türkmenulaggözegçilik» döwlet kärhanasynyň wekiline berilýär.
13. Delilnama gümrük edarasynyň wezipeli adamy tarapyndan Türkmenistanyň çägine getirilýän awtoulag serişdelerini gözden geçirmegiň delilnamasyny bellige alyş kitabynda (şu Tertibe 2-nji goşundy) bellige alynýar.
V. Gözden geçirilen awtoulag serişdeleri bilen geçirilýän amallar
14. Getirilýän awtoulag serişdeleri babatda Toparyň kabul eden çözgüdine laýyklykda bilelikdäki gümrük barlagyny amala aşyrýan topar bellenen tertipde degişli resmileşdiriş işlerini geçirýär.
15. Toparyň awtoulag serişdesi babatda «yzyna - iberijä gaýtarmak baradaky» çözgüdi kabul eden ýagdaýynda, ol awtoulag serişdesi Türkmenistanyň çägine goýberilmeýär. Türkmenistanyň çägine goýberilmedik awtoulag serişdesi onuň eýesi, daşaýjy ýa-da olaryň ygtyýarly eden wekili tarapyndan Türkmenistanyň çäginden haýal etmän alnyp gidilmegine degişlidir.
16. Türkmenistanyň çägine goýberilmedik awtoulag serişdesi 10 (on) günüň dowamynda Türkmenistanyň çäginden daşary alnyp gidilmese ýa-da onuň eýesi (ygtyýarly eden wekili) bu awtoulag serişdesini ýok etmek gümrük düzgünine ýerleşdirmek barada gümrük edarasyna ýüz tutmasa, gümrük edarasynyň şol awtoulag serişdesini ýok etmek gümrük düzgünine ýerleşdirmäge haklydyr.
17. Toparyň «ýol hereketine gatnaşmak üçin bildirilýän talaplara laýyk getirilýänçä gümrük gözegçiliginde wagtlaýyn saklamak baradaky» çözgüdi esasynda awtoulag serişdesi gümrük edarasy tarapyndan harytlaryň wagtlaýyn saklanylmagy gümrük amalyna laýyklykda gözegçilik-geçiriş ýerine ýanaşyk ýerleşýän gümrük gözegçiligi zolagynda wagtlaýyn saklanylmagy üçin goýberilýär. Şunda awtoulag serişdesiniň eýesi, daşaýjy ýa-da olaryň ygtyýarly eden wekili tarapyndan, sebäp bolan, öndüriji zawod tarapyndan göz öňünde tutulmadyk goşmaça enjamlar aýrylýar ýa-da bolmalysyna çalşyrylýar hem-de başga kemçilikleri düzedilýär. Awtoulag serişdesiniň Türkmenistanyň çäginde ýol hereketine gatnaşmak üçin bildirilýän talaplara laýyk getirilendigi barada onuň eýesi, daşaýjy ýa-da olaryň ygtyýarly eden wekili tarapyndan gümrük edarasyna ýüz tutulan güni, Topar ol awtoulag serişdesini gaýtadan gözden geçirýär we degişli çözgüdi kabul edip, Delilnama düzýär. Şunda awtoulag serişdesi, diňe, Toparyň «bellenen tertipde içerki gümrük edarasyna ibermek baradaky» çözgüdi kabul eden ýagdaýynda Türkmenistanyň çägine goýberilýär we şonda awtoulag serişdesiniň fotosuraty alnyp, şu Tertibiň 11-nji bölümine laýyklykda gümrük edarasyna saklamaga berilýär.
Awtoulag serişdesinden aýrylan enjamlar ýa-da olaryň bölekleri Türkmenistanyň çäginden çykarylýar ýa-da şu Tertibiň 16-njy bölümine laýyklykda bellenen tertipde ýok edilýär.
Türkmenistanyň Gümrük kodeksinde bellenilen aňryçäk wagtlaýyn saklanylyş möhletinde Türkmenistanyň çägine goýberilmedik ýa-da Türkmenistanyň çäginden alnyp gidilmedik awtoulag serişdeleri şu Tertibiň 16-njy bölümine laýyklykda bellenen tertipde ýok edilýär.
VI. Jemleýji düzgünler
18. Zerurlygyna görä, Türkmenistanyň Döwlet gümrük gullugynyň, Türkmenistanyň Awtomobil ulaglary ministrliginiň «Türkmenulaggözegçilik» döwlet kärhanasynyň we Türkmenistanyň Içeri işler ministrliginiň Polisiýanyň ýol gözegçiligi gullugynyň degişli işgärleriniň Getirilýän awtoulag serişdeleriniň tehniki ýagdaýyna bildirilýän talaplar, öndüriji zawod tarapyndan göz öňünde tutulan (ýa-da tutulmadyk) goşmaça enjamlar bilen enjamlaşdyrylmagy hem-de zyýan ýetendigi ýa-da zaýalanandygy bilen bagly ýa-da başga alamatlary boýunça awtoulag serişdesiniň Türkmenistanyň çäginde ýol hereketine gatnaşmaga degişli ýa-da degişli däl edilmegi barada bilelikdäki nazaryýet we amaly okuw maslahatlary geçirilip bilner.
19. Toparyň agzalary şu Tertibiň düzgünleriniň berjaý edilmegi üçin jogapkärdirler.
20. Awtoulag serişdelerini Türkmenistanyň çägine goýbermek bilen bagly şu Tertip bilen kadalaşdyrylmadyk gatnaşyklar Türkmenistanyň beýleki kadalaşdyryjy hukuk namalary bilen düzgünleşdirilýär.


text:
ŞEKILLENDIRIŞ SUNGATYNDA BEÝIK ÝÜPEK ÝOLUNYŇ WASPY
MEDENI MIRASYMYZ — RUHY HAZYNAMYZ
TÜRKMEN KEÇESINE BAGYŞLANAN “GÜLÜŇ OWADAN!” ATLY BÄSLEŞIK
Geliň, rowaýat diňläliň!
Türkmenistanyň Medeniýet ministrliginiň guramagynda Ahal welaýatynyň Gökdepe etrabynyň Yzgant şäherçesindäki Mälikguly Berdimuhamedow adyndaky Medeniýet köşgünde «Geliň, rowaýat diňläliň!» atly festiwal üstünlikli geçirildi. Ýerine ýetirijiligiň dilden aýdylýan epiki däp-dessurlary-rowaýatlary, kyssalary, ertekileri we aýdymlary aýtmak, saz gurallaryny çalmak dünýä halklarynyň köpüsine mahsusdyr. Türkmen halkynyň özboluşly ýerine ýetirijiligini öz içine alýan kyssaçylyk sungaty bolsa türkmeniň dilden aýdylýan epiki sungatynyň özboluşly ugry bolup, bu milli sungat Berkarar döwletimiziň bagtyýarlyk döwründe täzemany-mazmuna eýe boldy. Türkmen
halk döredijiliginiň bir görnüşi bolan kyssalary we rowaýatlary, ertekileri ýerine ýetirmek däbi irki döwürlerden bäri ýurdumyzyň ähli ýerinde meşhurdyr. Gadymy mirasly halkymyzyň ýokary ahlak we watansöýüjilik häsiýetleri jemlenen rowaýatçylyk-kyssaçylyk sungaty türkmen halk döredijiliginiň iň ýokary gazananlaryna degişlidir. «Geliň, rowaýat diňläliň!» atly festiwalyň maksady ýerine ýetirijiligiň bu özboluşly ugry boýunça tapawutlanýan halypa kyssaçylaryň döredijiligini çuňňur öwrenmekden, ýerine ýetirijilik sungatynyň, bu täsin ugry boýunça täze zehinli ýaşlary ýüze çykarmakdan, kyssalary ýerine ýetirmegiň welaýat aýratynlyklaryny öwrenmekden, bu sungatyň dowam edip gelýän däplerini Berkarar döwletimiziň bagtyýarlyk döwründe çalt depginli özgerişler ýoly bilen öňe barýan mähriban Watanymyzy, eşretli we bagtyýar durmuşymyzy belentden wasp etmekden, halkymyzy täze zähmet ýeňişlerine ruhlandyrmakdan, türkmen milli aýdym-saz sungatyny dünýä ýaýmakdan ybaratdyr. Hormatly Prezidentimiziň: «Durmuşyň ähli ugurlarynda bolşy ýaly, Diýarymyzyň medeniýetini we sungatyny ösüşiň täze derejelerine götermäge gönükdirilen uly işleriň amala aşyrylmagyna biz hemişe möhüm ähmiýet berýäris» diýen parasatly sözlerinden ugur alnyp, Mirasa sarpa goýmak, Watany özgertmek ýylynda uly dabara bilen geçirilen «Geliň, rowaýat diňläliň!» atly festiwal kyssaçy bagşylarymyzyň döredijiligini kämilleşdirmekde, milli sungatymyzyň bu özboluşly ugruny çuňňur öwrenmekde möhüm ähmiýete eýe boldy. Festiwalda şowly çykyş edip, aýratyn tapawutlanan kyssaçylara Türkmenistanyň Medeniýet ministrligi tarapyndan diplomlar we sowgatlar gowşuryldy.


text:
Janly jandarlarda ýöremek üçin hyzmat edýän organ.
Baş ulusy-döwlet, aýak ulusy-mähnet. (nakyl)
Aýagy uly syganyn geýer, aýagy kiçi -- söýenin. (nakyl)
Stoluň, taganyň we ş. m. daýanjy.
Tagan aýagy üç bolar, biri-birine güýç bolar, biri synsa, hiç bolar. (nakyl)
Derýanyň, akar suwuň baryp guýýan ýeri.
Ahyr, soň, aýyň, ýylyň, paslyň we ş. m. gutaryp barýan wagty, döwri.
Gyş paslynyň aýagy ýakynlaşdy, şu gün hem soňky günlerden biridi. (A. Gowşudow, Köpetdagyň eteginde)
Kömekçi söz rolunda:
Olar derýanyň aýagyn-ýaşaýarlar.
Soňuna çekimli ses bilen başlanýan goşulmalar ýa-da -rak goşulmasy goşulanda, sözüň soňundaky dymyk çekimsiz degişli açyk çekimsizine öwrülýär.
Meselem aýak - aýagy.
Bir işiň ugruna düşmek, baş götermek, garşy çykmak.
Eý ezilen gullar, aýaga galyň! (A. S. Puşkin, Saýlanan eserler)
Sagalmak, keselden gutulmak.
Başda çyrçyklydy, daýandy çaga, Kem-kemden özi-de galdy aýaga. (A. Kekilow, Söýgi)
Göwreli.
Aýagy düşmedik, şowsuz.
Bir ýerde durmazlyk.
Maýsa aýagy bişe ýaly bolup, iki ýana zowzuldady.
seret düşmek
Haýyr bermek, wepaly bolmak, bagt getirmek (täze durmuşa çykan gyz hakda).
Bir ýerde ymykly ýerleşmek.
Onuň aýagy sähel ýer tutsa, dost-ýary däl, halkyny hem unutjagyna ynanýan. (B. Kerbabaýew, Aýgytly ädim)
Ýalbarmak.
Geldi köse pisini aşyryp, onuň aýagyna ýykyldy. («Sowet edebiýaty» žurnaly)
Öýli-işikli etmek, öýermek.
Öýlendirmek, öýli-işikli etmek.
Dogry gezmek, özüňi gowy alyp barmak.
Gelmegini bes etdirmek.
Biderek, nähak ýok bolmak.
Öz aýdanyňy etdirjek bolup ýan bermän gaýtalap durmak, özüňkini gögertjek bolmak.
Biz öz aýagymyzy bir ýere depip, ýedi gat ýer astyndan göwher almaga ymtylýarys. («Sowet edebiýaty» žurnaly)
Örän çalt, örän gaty.
Aýak aldygyna çapyp barýar. (M. Ý. Lermontow, Biziň zamanymyzyň gahrymany)
Basgylamak, depelemek.
Päsgel berýän, böwet bolujy, asgynjaň.
Ýöremäge başlamak (çaga hakynda).
Abadan ýaňy aýak bitenje gyzjagazdy. («Sowet edebiýaty» žurnaly)
Durmak, saklanmak.
Ýaş ýigit aýak çekdi. (A. Gowşudow, Köpetdagyň eteginde)
Aralaşmak, gelmek.
Şäher içine hiçbir duşman aýak sekmez. (B. Kerbabaýew, Aýgytly ädim)
Dem-dynç almak, az wagt dynç almak üçin oturmak.
Meýdan etmek.
Çykalgasyz ýagdaýda goýmak, bialaç etmek.


text:
Galla ekinleri ormak ýa da ot ýygmak üçin ulanylýan dişli egri el guraly.
Bir tarap da köne oraklar, döwük piller üýşürilip goýlupdyr. (A. Gowşudow, Powestler we hekaýalar)
Oba hojalyga degişli Galla hasyly ýygnalýan möwsüm, ýygym döwri.
Şu ýyl oraga çenli gallam azlyk edäýjek ýaly görünýär. (A. Gowşudow, Mähri-Wepa)
Orak hasaby boýunça gyşyň togsany öten agşam doldy. (A. Gowşudow, Köpetdagyň eteginde)
Soňuna çekimli ses bilen başlanýan goşulmalar ýa-da -rak goşulmasy goşulanda, sözüň soňundaky dymyk çekimsiz degişli açyk çekimsizine öwrülýär.
Meselem orak - oragy.


text:
Hemmekisi bize wagt hemme derdine sypa diyyarler yone bu yalan.Wagt bize kyncylyga owrensmegi owredyar Hemme derdin sypasy dine sabr Şonun ucin sabyrly bolun!!!Sabr etmegi owrenin....
Durmus temasy
Täzelikler, MASTER... tarapyndan 9 months ago
-
turkmen-talyp
9 months ago
- Sabrynam öz yeri barmyka diyyän. Özüne erbetlik edilse-de sabyr etsen bolmaz.
Bir ishi amala ashmagy uchin hemme sebäpleri edenson sabyr etsen bolar.
Köpler hakykaty halanok. Yöne hakykaty aydanson sabyrly bolmaly yeri gelyar.
-
yeke yurek
8 months ago
- Menem oz pikrimi aydayynda sabyrama etmeli weli yone durmush oran gysga munda her bir zada sabyr edip bolmaz
-
MASTER...
8 months ago
- Dine geljege seredin gecen zat gecmisdir menka dine yazmak netije cykarmak bolsa sizdendir!!!!
-
turkmen-talyp
8 months ago
- Master,
Geljege seretmeli. Shu günümiz nähili bolsa hemmesem gechmish bn bagly. Gechmishinem bilmeli geljegin üchin.
-
yeke yurek
8 months ago
- Ertirin nahilli geljegini su gun ozumiz cozyas


text:
Name üçin yaşayarys?
Bu soragy okanynyzdan yalnyş pikir etmañ, men yaşamak islamok diyemok....
Name ücin yaşayarys?
Jogaplarynyza garaşyan
Düşünje
Name üçin yaşayarys?
-
SiziňÝalyBiri
7 months ago
- paltaýew dosjan sol eden yalnya pikirimiz ucin yasayan
-
turkmen-talyp
7 months ago
- Dogry yolda bolmak uchin yagny Allaha ybadat etmek uchin. Ybadat diyilse dine namaz okamak dal. Durmushyn her parchasynda Allahy unutman yagshylyk edip yashamak. Shonda hakyky momin bende bolyan.
-
Paltayew
7 months ago
- Sizin yaly biri, nahili yalnysh dushunjen ucin ???
Turkmen talyp,
Gowylyk yagshylyk edip yashamaly ol dogry. Yone gowulygam etdin yagshylygam etdin sogap isledin arassa yasadyn ... yone yaradylyshda sebap name ? Belli bir maksat barmy yada dine bir gelip gecmek ucinmi?
-
turkmen-talyp
7 months ago
- Eger olenson dirilman hasap yok bolsa onda bu dunya yashayyshy bir manysyz yaly. Yone esasy maksat - synag. Name uchin o dunya uchin. Bu dunya yashayyshyn netijedi ya jenney yada jahennemlik. Kapyr yashayysh ine shu yashayysh diyyar bashga yashayysh yok diyyar. Yone bu yalnysh bu dunyade name eksen o dinyad-de shony alarsyn. Hawa kabirleri bay guuchli bashgalary ezip zulum edip olmejek yaly yashayar yone bir gun olyar.
-
Paltayew
7 months ago
- "Mollalar owerler ol kyyamaty goysalar bu yagty jahan yagshydyr"
-
turkmen-talyp
7 months ago
- Öz pikirinem yazda bu babatda Paltayew
-
yoga
7 months ago
- Bu sorag maňa bir hekaýany ýatlatýa. Şony siz bilen paýlaşmak isleýän:
Bir alym aýtýar:"Egerde siz uklap ýatan wagtyňyz sizi gämä mündürseler, siz oýanan wagtyňyz gämi deňiziň orta arasynda bolsa siz "meni nirä alyp barýarkalar, meni näme üçin äkidip barýarkalar" diýip pikir edersiňiz. Eger şol gämi şu durmuş bolsa, onda adamlar näme üçin meni "durmuş, ýaşaýyş" atly gäma mündirdiler diýip pikir edenoklar?"
-
Gijeki ýyldyz
5 months ago
- Aslyn adamzat bu dunya olumsiz gelipdir hemem Allatagalla yeri suwy,haywanlary we adamzady yaradyp dunya doredipdir.Allatagallanyn yaradanlarynyn icinde dine adamzat onun diyenini doly yerine yetirmandir.Yerine yetiryan yerlerem bolupdyr.Sonun esasynda adamzat olumsizlikden ayrylyp olumli bolupdyr.Adamzat bu dunyede nace yagsylyk etse onun omru uzar eken.eger nace yamanlyk etse soncada omru azalar eken...bu gurruni mekdep dowrunde bir mollymym gurrun beripdi.sonda men icimden adam oz omruni ozi gysgaldyp uzaltyar eken...
-
Gijeki ýyldyz
5 months ago
- Diyipdim


text:
17-nji asyr
Wakalar we ykdysadyýet[üýtget | edit source]
1602-nji ýyl: Horezmiň hany Hajymuhammet hanyň ölümi.
1602-1621-nji ýyllarda Arapmuhammet hanyň Hywada hanlyk sürmegi. Onuň kakasy Hajymuhammet han. Arapmuhammet hanyň höküm süren döwründe Horezmde gazaply gandöküşikli feodalçylyk uruşlary bolupdyr. Şol uruşlara türkmen han-begleri we taýpalary köpçülikleýin gatnaşypdyrlar. Ol uruşlar Horezmi we bütin Orta Aziýany Rus döwleti bilen baglanyşdyrýan söwda ýollaryny, ýer-suwy, syýasy häkimiýeti eýelemek maksady bilen alnyp barlypdyr.
1606-njy ýyl-Garajaoglanyň (şahyr) dünýä inmegi.
1606 - njy ýylda Žitwatorok şertnamasy.
1623-1642-nji ýyllar: Ispendiýar hanyň dolandyrmagynda Hywa hanlygy. Ispendiýar han Türkmen atly goşunynyň güýjüne daýanyp häkimiýeti berkitmegi.
1626-njy ýyl: Hindistanyň türkmen hökümdary bolan Abdyrahym Baýram han oglynyň ölümi.
1645-nji ýyl: Çingiz hanyň neslinden bolan Abylgazynyň Hywada häkimiýet başyna geçmegi. Netije-de Hywada özbek feodallarynyň agalygy dikeldilipdir.
1545-1546-njy ýyllarda Abylgazy han türkmenleriň soňuna çykmak hakyndaky syýasaty we alyp baran işleri.
1646-njy ýyl: Abylgazy Bahadur hanyň Hywa tûrkmenlerini ähtiýalanlykda hezzet-hormat bildirip gije olaryň 200-den gowragyny öldürtmegi. Diri galan az sanly türkmenleriň günorta Türkmenistana gelmekleri.
1646-njy ýyl: Gyş aýynda Abylgazy Bahadyr hanyň Tejen türkmenleriniň üstüne talaňçylyk bilen dökülmegi we olary gyrgyna bermekligi. Şondan soň Tejen türkmenleriniň bir topary Mara we Ahala tarap süýşüp gelmekleri.
1648-nji ýyl: Abylgazy Bahadyr han Ahaldaky türkmenleriň üstüne uly ýörüş etmegi. Şol wagtlar Abylgazy hanyň zulmyndan gaçyp gelen türkmenleriň uly topary Bamy we Börme töweregine ýygnanyşmaklary.
1645 - njy ýylda: Krit adasy Osman türkmenleri tarapyndan basylyp alyndy.
1651-nji ýyl: Dünýäniň iň uzak çeken söwei bolan üç ýüz otuz bäş ýyllyk söweşi başlandy.
1651-nji ýylda: Abylgazy Bahadur han Demirgazyk Etrek çöllerinde çarwaçylyk edýän türkmenleriň üstüne çozmagy. Onuň türkmen obalaryndan birnäçe olja we ýesir almaklygy.
1653-nji ýylda Abylgazy Bahadur han ýene-de Ahalyň üstüne ýörüş edip Goçatanyň ýanyndaky Ýemrelileriň birentek obasyny tozdurmagy.
1653-nji ýylda Abylgazy Bahadyr hanyň Dynar guýusynyň golaýynda oturan Salyrlaryň obasyny talamagy.
1553一1654-nji ýyllara (başlanan wagty 1648-nji ý) çeken birnäçe uruşlaryň netijesinde Abylgazy han Türkmenleri boýun egdirip bilmezligi.
1661-nji ýyl一Abylgazy Bahadyr han一«Şejereýi Teräkime» atly Türkmenleriň şejere kitabyny ýazyp tamamlady.
1663-nji ýyl: Ukraina, Osman türkmenleriniň hemaýatyna girdi.
1664-nji ýylㄧS. Gotthard ýeňişi we Osman türkmenleriniň ýeňilmegi.
1669-njy ýyl一Krit adasy Osman türkmenleri tarapyndan basylyp alyndy.
1676一1681-nji ýyllar一Osmanly-Rus söweşi bolup geçdi.
1679-njy ýyl: Garajaoglanyň (şahyr) ölümi.
1683-nji ýyl: Wiýana gabawy.
1687-nji ýyl: Mohaç ýeňişi.
1691-nji ýyl: Salankamen ýeňişi.
1695-nji ýyl: Goýun adalary ýeňşi.
1695-nji ýyl: Döwletmämmet Azady dünýä indi. Ol Garrygalada, Etrek, Gürgen sebitlerinde ýaşap geçen.
1699-njy ýyl: Karlofça şertnamasy baglaşyldy. Osman imperiýasy durgunlyk ýagdaýynda saklandy.
Möhüm şahsyýetler[üýtget | edit source]
- Abulgazy Bahadur han
- Arapmuhammet
- Keymir serdar
- Abbas I
- Garry han


text:
Şapyrdyly ses çykartmak, şapyrdyly ses etdirmek.
Ol edil unaş içýän ýaly edip ýagly palawy şapyrdadyp iýýärdi. («Sowet edebiýaty» žurnaly)
Palçykly gumy şapyrdadyp oklaýardy. («Sowet edebiýaty» žurnaly)
Uzak günüň ýadawlygy, ýoluň tebsiretmegi ter gawuny şapyrdadyp iýmeklerine mejbur etdi. (B. Kerbabaýew, Aýgytly ädim)
Soňuna çekimli ses bilen başlanýan goşulmalar ýa-da -ýar goşulmasy goşulanda, sözüň soňundaky dymyk çekimsiz degişli açyk çekimsizine öwrülýär.
Meselem şapyrdatmak - şapyrdadýar, şapyrdadar, şapyrdadypdyr.


text:
`Daşary işler ministri` Netijeler
Habarlar [816]
- Zambiýanyň Daşary işler ministri Türkiýede
- Daşary işler ministri Çawuşogly Angolanyň Daşary işler ministri bilen duşuşdy
- Daşary işler ministri Çawuşgolynyň beýanaty
- Daşary işler ministri Çawuşgolynyň beýanaty
- Daşary işler ministri Çawuşogly Daniýada saparda bolýar
- DKTR-yň Daşary işler ministri beýanat berdi
- Türkiýäniň Daşary işler ministri nemes kärdeşini gutlady
- Palestinanyň Daşary işler ministri Maliki Wenesuella bardy
- Daşary işler ministri Ahmet Dawutogly Tanzaniýa bardy
- Saud Arabystanynyň Daşary işler ministri Türkiýä gelýär
- Daşary işler ministri Çawuşogly Kuweýtde saparda bolýar
- Adatdan daşary salamlaşyk
- Mýanma daşary ýurtlara açylýar
- Makedoniýanyň Premýer ministri Türkiýä geldi
- Ýaponiýanyň Premýer ministri Brýussele bardy
- Tramp we Karadagyň Premýer ministri
- Aýralykçy terror guramasy PKK Içeri işler müdürligine hüjüm gurady
- Diýarbakyrda Içeri işler müdürliginiň goşmaça binasynyň golaýynda partlama boldy
- Daşary ýurtlardaky ses bermek işleri tamamlandy
- Daşary ýurtlardaky saýlaw býulletenler Türkiýä getirildi
- Türkiýäniň Daşary işler ministri Özbegistanda saparda bolýar
- Türkmenistanyň Daşary işler ministri türkiýeli kärdeşi bilen duşuşyk geçirdi
- Daşary ýurt pullar
- Daşary Ýurtlardaky Türkler we Garyndaş Halklar Edarasy
- Gresiýanyň Premýer ministri Türkiýede saparda boldy
- Türkiýäniň Premýer ministri Binali Ýyldyrym Gruziýada saparda boldy
- Tonýa ýaýlaglary ýerli we daşary ýurtly syýahatçylaryň ünsüni özüne çekýär
- Putin saýlawdan soň ilkinji daşary ýurt saparyny Türkiýä guraýar
- Daşary ýurtlardaky türkler şu gün ses bermäge başlarlar
- Russiýanyň Türkiýedäki Adatdan daşary we Doly ygtyýarly ilçisi Andreý Karlowyň hormatyna…


text:
Ylahyyet:munuñ ozi ynsanyyet añyndaky iman ( ynam ) -ygtykatyny ashy-agla sary ozune imrikdiryan, onuñ kalbyny bent edyan tebigi bir yonelishdir. Shol ugruñ yashayysh barlygynda adamzadyñ koñluni zabt edyan oz rowan yoly bar. Soyuz dowrunde ol yol acyklygyna dursa-da, oña metbugat yuzunde meyil eden shahyr tapylmady. Tapylanlaram ylahy goshgylaryny enesiniñ sandygyndan dashary cykarmaga het edip bilmedi. Cunki, ylahy eserler ucin metbugatyñ gapysy yedi gulpuñ astynda bent edilipdi. Ylahy goshgylary il-gun okan yagdayynda ol hereketde bolyar. Yogsa, oz pikiriñi kagyz bilen paylashanyñ galyar.
Emma, 80-nji yyllaryñ ortalarynda zamana uly owrulishik etdi. ,,Ac-acanlyk", ,,Uytgedip gurmak " eyamy geldi. Dine yol acyldy. Musulmanlaryñ Mukaddes Gurhana eli yetdi. Dini dogalar dilleri zibana getirdi. Arshaglanyñ ylahy yalkymy jemgiyetiñ kalbyna shugla sacdy.
Shol shugladan pay alanlaryñ biri Shahribossan Geldimammedowady. Onuñ okuwcy dowrundaki yash kalby ylahy nygmat bilen añyndaky shahsy nygmaty eylap-yugurup, sheyle bir ylahy goshgylar yazyardy,hat-da, watan, ene,soygi baradaky shygyrlarynda -da ylahy mushk bark uryardy. Onuñ goshgylary halk kopculigi tarapyndan oran yhlasly garshylanyardy. Ylayta-da, shol dowurdaki yashuly nesiller onuñ poeziyasynyñ mushdagydy. Uly talantly, entek orta mekdep okuwcysy bolan cepiksije gyzyñ mylayym, ruhy mazmunly setirleri suwsan dowar surusiniñ choluni gandyrjak dury ceshma meñzeyardi.
Gyzylgul Annagylyjowañ doredijiligi ( syn ) 2
Ylahyyet:munuñ ozi ynsanyyet añyndaky iman ( ynam ) -ygtykatyny ashy-agla sary ozune imrikdiryan, onuñ kalbyny bent edyan tebigi bir yonelishdir. Shol ugruñ yashayysh barlygynda adamzadyñ koñluni zabt edyan oz rowan yoly bar. Soyuz dowrunde ol yol acyklygyna dursa-da, oña metbugat yuzunde meyil eden shahyr tapylmady. Tapylanlaram ylahy goshgylaryny enesiniñ sandygyndan dashary cykarmaga het edip bilmedi. Cunki, ylahy eserler ucin metbugatyñ gapysy yedi gulpuñ astynda bent edilipdi. Ylahy goshgylary il-gun okan yagdayynda ol hereketde bolyar. Yogsa, oz pikiriñi kagyz bilen paylashanyñ galyar.


text:
Biz geljegi uly türkmen bazarynda Koreýanyň işewürler toparlarynyň wekillerini garşylamaga şatdyrys, iň öňdebaryjy tehnologiýalary, ekologiýa talaplaryny hasaba almak bilen ornaşdyrmak arkaly desgalary bina edýän iri kompaniýalar ýokary derejeli işgärleri taýýarlaýarlar hem-de biz olar bilen netijeli, ygtybarly we uzakmöhletleýin hyzmatdaşlyga gyzyklanma bildirýäris diýip, Gurbanguly Berdimuhamedow Koreýa Respublikasynyň Prezidenti Mun Çže In Hazar bilen sebitindäki örän iri...
Şu gün Türkmenistanyň Prezidenti Gurbanguly Berdimuhamedow we ýurdumyzda döwlet saparynda bolýan Koreýa Respublikasynyň Prezidenti Mun Çže In Hazar sebitindäki örän iri senagat kärhanasyna — Gyýanly şäherçesindäki polimer zawodyna bardylar.
Bu zawod Ýaponiýadan, Koreýa Respublikasyndan, ABŞ-dan, Beýik Britaniýadan, Belgiýadan, Germaniýadan, Daniýadan we Ýewropanyň beýleki ýurtlaryndan satyn alnan enjamlar bilen üpjün edilendir. Onuň düzüminde esasy dört tehnologiýa ulgamy:...
17-nji aprelde Koreýa Respublikasynyň Prezidenti Mun Çže In Türkmenistanyň Prezidenti Gurbanguly Berdimuhamedow bilen gepleşikler tamamlanandan soňra, köpçülikleýin habar beriş serişdeleriniň wekillerine ýüzlenme bilen eden çykyşynda Türkmenistan bilen hyzmatdaşlygy dowam etmäge we ýangyç-energetika toplumynda taslamalary durmuşa geçirmek meýilleri barada belledi.
Netijeli hyzmatdaşlygy has-da depginli ösdürmek boýunça gazanylan ylalaşyk barada habar berip hem-de Gyýanlyda geçen ýyl iri gazhimiýa...
Türkmenistanyň Prezidenti Gurbanguly Berdimuhamedowyň hem-de Koreýa Respublikasynyň Prezidenti Mun Çže Iniň arasynda gepleşikler tamamlanandan soňra, ikitaraplaýyn resminamalara gol çekmek dabarasy boldy.
Hususan-da, Prezidentler Gurbanguly Berdimuhamedow hem-de Mun Çže In Türkmenistanyň we Koreýa Respublikasynyň Bilelikdäki Beýannamasyna gol çekdiler.
Döwlet Baştutanlarynyň gatnaşmagynda: Diplomatik, resmi we gulluk pasportlaryň eýeleri üçin wiza talaplaryny ýatyrmak hakynda Türkmenistanyň Hökümeti bilen Koreýa Respublikasynyň Hökümetiniň...
Türkmenistanyň Prezidenti Gurbanguly Berdimuhamedowyň hem-de Koreýa Respublikasynyň Prezidenti Mun Çže Iniň arasynda geçirilen gepleşiklerde ýangyç-energetika toplumynda hyzmatdaşlygyny ösdürmegiň mümkinçilikleri maslahatlaşyldy.
— Türkmenistan baý tebigy serişdeleri, ösýän senagat-ulag düzümi hem-de oba hojalyk toplumy bar, Koreýa Respublikasy bolsa, döwrebap tehnologiýalara we önümçilige eýe bolup durýar. Biziň ýurdumyz senagatlaşdyrmaga tarap ugur almak bilen, öňdebaryjy we ekologiýa taýdan arassa tehnologiýalara...
Şu gün «Oguzhan» köşkler toplumynda Türkmenistanyň Prezidenti Gurbanguly Berdimuhamedowyň hem-de ýurdumyza döwlet sapary bilen gelen Koreýa Respublikasynyň Prezidenti Mun Çže Iniň arasynda ilki ikiçäk görnüşde, soňra giňişleýin düzümde — iki ýurduň resmi wekiliýetleriniň agzalarynyň gatnaşmagynda gepleşikler geçirildi.
Bellenilişi ýaly, bu Mun Çže In Türkmenistana Koreýa Respublikasynyň baştutany hökmünde ilkinji sapary bolup durýar, munuň özi şu günki...
Gazagystanyň DIM-i Russiýa bilen Eýranyň 2019-njy ýylyň ahyryna çenli Hazar deňziniň hukuk derejesi hakyndaky Konwensiýany tassyklamagyna umyt edýär. Bu barada sişenbe güni Gazagystanyň daşary işler ministri Beýbut Atamkulow Nur-Soltan şäherinde Hazar deňziniň meseleleri boýunça ýokary derejedäki iş toparynyň mejlisinde belledi, diýip TASS habar berýär.
«Biziň üstünligimiziň girewi Bäşinji Hazar sammitiniň netijeleri boýunça gazanylan ylalaşyklary we döwlet...
Duşenbe güni Aşgabadyň «Ýyldyz» myhmanhanasynyň maslahatlar zalynda geçirilen Ykdysady hyzmatdaşlyk boýunça hökümetara türkmen-fransuz toparynyň üçünji mejlisinde ikitaraplaýyn işewür hyzmatdaşlygy ösdürmek boýunça nobatdaky wezipelere garaldy. Şunuň bilen baglylykda, Fransiýanyň Ýewropa we daşary işler ministrliginiň döwlet sekretary Žan-Batist Lemuanyň baştutanlygyndaky uly wekiliýet Aşgabada geldi.
Mejlise iki ýurduň döwlet düzümleriniň birnäçesiniň, şol sanda pudaklaýyn ministrlikleriň we edaralaryň ýolbaşçylary hem-de...
Şu gün, 15-nji aprelde gündiz sagat 12-den başlap Russiýa Federasiýasyna türkmen tebigy gazynyň iberilmegi gaýtadan ýola goýuldy. Bu barada «Türkmengaz» döwlet konserni habar berýär.
Öň habar berlişi ýaly, gazy ibermekligi gaýtadan dikeltmek barada Türkmenistanyň Prezidenti Gurbanguly Berdimuhamedowyň «Gazpromyň» direktorlar geňeşiniň başlygynyň orunbasary Alekseý Milleriň arasynda 27-nji martda geçirilen duşuşykda maslahatlaşylypdy.
Ibermeler Türkmenistan bilen Russiýa Federasiýasynyň arasynda gaz...
2019-njy ýylyň ýanwar-mart aýlarynyň netijeleri boýunça Türkmenistanda Jemi içerki önümiň ösüş depgini 6,2 göterim derejesinde üpjün edildi. Bu barada Ministrler Kabinetiniň Başlygynyň orunbasary G.Myradow geçen anna güni geçirilen hökümet mejlisinde habar berdi.
Şeýle hem habar berlişi ýaly, geçen ýylyň degişli döwri bilen deňeşdirilende, daşary ýurtlardan getirilýän harytlaryň ornuny tutýan önümleri öndürmek boýunça kabul eden maksatnamalarymyzy amala...
Türkmenistanyň HHR-ki Ilçihanasynyň binasynda Hytaýyň öňdebaryjy işewürler toparlarynyň wekilleriniň gatnaşmagynda Awazada geçiriljek birinji Hazar ykdysady forumyna (HYF) bagyşlanan tegelek stol hem-de Türkmenistanyň maýa goýum mümkinçilikleriniň tanyşdyrylyş çäresi geçirildi. Bu barada Türkmenistanyň DIM-niň saýty habar berýär.
Geçirilen çäräniň barşynda oňa gatnaşan HHR-iň kompaniýalarynyň wekillerine Türkmenistanyň Prezidentiniň başlangyçlary, biziň ýurdumyzyň halkara işlerine, aýratyn hem sebitleýin we sebitara özara...
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 54-si hasaba alyndy.
Daşary ýurt puluna Beýik Britaniýadan, Birleşen Arap Emirliklerinden, Owganystandan we beýleki ýurtlardan gelen telekeçiler Türkmenbaşydaky nebiti gaýtadan işleýän zawodlar toplumynda öndürilen awtobenzini, gidrousulda arassalanan dizel ýangyjyny, şeýle hem Seýdiniň nebiti gaýtadan işleýän zawodynda öndürilen awtobenzini we göni benzini satyn aldylar. Russiýadan, Beýik Britaniýadan we...
Häzirki döwürde bütin dünýä hiç bir ýurduň özbaşdak çözüp bilmejek örän çylşyrymly meseleleri bilen ýüzbe-ýüz bolýar, diýip Türkmenistanyň Prezidenti Gurbanguly Berdimuhamedow Ministrler Kabinetiniň 2019-njy ýylyň birinji çärýeginiň netijeleriniň jemlerine bagyşlanyp geçirilen giňişleýin mejlisinde belledi.
— Türkmenistanyň öňe sürýän halkara başlangyçlary, olaryň amala aşyrylmagy köp ýurtlaryň bilelikde hereket etmegine we şol hereketleriň utgaşdyrylmagyna ýardam berýär – diýip...
12-nji aprelde geçirilen Ministrler Kabinetiniň giňişleýin mejlisinde 2019-njy ýylyň birinji çärýeginde Türkmenistanyň durmuş-ykdysady ösüşiniň netijeleri jemlenildi, şeýle hem milli ykdysadyýetimizi, şol sanda nebitgaz toplumyny ösdürmek boýunça öňde goýlan wezipeler ara alnyp maslahatlaşyldy.
Hususan-da, Ministrler Kabinetiniň Başlygynyň orunbasary Myratgeldi Meredow «2030-njy ýyla çenli döwür üçin Türkmenistanyň nebitgaz senagatyny ösdürmegiň maksatnamasyny» durmuşa geçirmegiň barşy hem-de ýangyç-energetika toplumynda hasabat...
Russiýa ekologiýa jemgyýetiniň ýolbaşçysy Raşid Ismailow 12-nji awgustda geçiriljek I Hazar ykdysady forumynda «Hazaryň ýaşyl standartyny» ulanmagyň mehanizmini döretmek başlangyjyny ara alyp maslahatlaşmagy teklip etdi.
«Hazaryň ýaşyl standarty» taslamasy Hazar deňziniň dürli ekologiýa betbagtçylyklaryndan goramaklyga gönükdirilendir. Ol deňiz gurşawyndaky senagat kärhanalarynyň ýaramaz täsirlerini peseltjek tebigy serişdeleri goraýan we energiýa netijeli tehnologiýalary ornaşdyrmagy, ekologiýa taýdan arassa materiallary...


text:
Nýu-Ýorkda ýyllyk syýasy çykyşlar başlaýar
20-nji sentýabrda, 40 ýurduň wekili bosgunlara we migrantlara edilmeli kömekler barasynda täze teklipleriň iljinji tapgyryny hödürlediler.
26-njy sentýabrda 135 ýurduň döwlet we hökümet ýolbaşçysy, şol sanda onlarça ministr Ist-Riwerdäki jaýda global krizis, Siriýa konflikti, yslam ekstremistleriniň hüjümleri, uruşdan gaçan millionlarça bosgun we açlyk barada çykyş edip, dürli gepleşikler geçirerler.
BMG-nyň Baş sekretary Pan Gi Mun we ABŞ-nyň prezidenti Barak Obama 71-ni Baş assambleýada iň soňky gezek çykyş ederler. BMG hemişe diýen ýaly halkara köpçüligiň ünsüni giň gerimde özüne çekmek üçin tanymallary, howp abandyrýan global problemalar barasynda çagyryş edýän dünýäniň ilçileri höküminde saýlap alýar.
BMG-nyň 71-nji Baş assambleýasynyň resmi açylyşy 13-nji sentýabrda amala aşyrylypdy. Şu çaka çenli eýýäm aktýorlar Leonardo DiKaprio we Maýkl Duglas, aýdymçy Stiwi Uander hem-de tanymal aklawçy Amal Kluni (Jorj Kluniniň aýaly) dagy çykyş edipdirler.
Leonardo DiKaprio we bütindünýä sil betbagtçylygy
DiKaprio 2014-nji ýylda daşky gurşawy goramak barasynda BMG-nyň bütindünýä ilçisi saýlanypdy. Ol şol ýyl Baş assambleýada çykyş edip, özüniň howanyň global ýylamagy babatda surata düşürilen “Siliň bosagasynda” (Before the Flood) atly dokumental filmini görkezipdir.
Onuň dokumental kinofilmi 21-nji oktýabrda halk köpçüligine hödürlener.
Ol: “Biz gaty köp wagtlap garaşdyk we eýýäm munyň netijesinde gaty köp heläkçilige duçar bolýarys. Ýöne men daşky gurşaw problemasynyň çözülmegi üçin tagalla edýän studentler, dünýä liderleri, işewürler, dini ýolbaşçylar, şeýle-de ata-eneler tarapyndan ekilen dünýäniň tohumyny görýärin. Hut şeýle tagalla we herekete biz berk yananyp, geljege umyt bilen garamalydyrys” diýipdi.
Maýkl Duglas we ýaragsyzlanmak
Tanymal aktýor ýadro ýaragsyzlanmagy we bikanun ýarag söwdasyndan ýüz öwrülmegi barasynda diýseň erjel çykyş edýär. Duglas eýýäm 1998-nji ýyldan bäri BMG-nyň bütindünýä ilçisi hökmünde çykyş edip gelýär we halkara köpçülige BMG-nyň tagallalaryny jar edýär.
Ol 16-njy sentýabrda Baş assambleýada eden çykyşynda, döwrebap dünýäniň aşa ýaraglanandygy sebäpli durnuksyzlygyň we howplaryň höküm sürýändigini nygtapdy. Ol: “Ýaragsyzlanmak - has howpsuz we durnukly, parahat, abadançylykly, şeýle-de has adalatly hem asuda dünýäniň döredilmeginde esasy çözgüt bolup durýandyr” diýipdi.
Amal Kluni we “YD”
Britaniýaly tanymal aklawçy Amal Kluni, ýagny meşhur “Hollywood” aktýory Jorj Kluniniň aýaly BMG-nyň Bas assambleýasynda eden çykyşynda, Gaga kazyýetine hödürlenmegi üçin “Yslam döwleti” toparynyň jenaýatlary barasynda delilnamalaryň jemlenmegini teklip edipdir.
Kluni BMG-nyň Baş assambleýasyna 23 ýaşyndaky Nadýa Murad atly öz müşderisi bilen bilelikde gatnaşypdy. Ol zenan kürtleriň ýezid diýen toparyna wekilçilik edipdir. Ol gyz 2014-nji ýylda “YD” toparynyň söweşijileriniň ejesi hem alty erkek doganyny öldürmeginden soňra, olaryň jynsy gatnaşyk üçin ulanylýan gul-gyrnagyna öwrülipdir. Kluni “YD” toparynyň bombalanmaly däldigini, gaýtam olaryň edýän “elhençlikleri we korrupsiýasy” üçin, sud jogapkärçiligine çekilmelidigini aýdypdyr.
Ol: “Toparyň söweşijileriniň bombalanmagy, gaýtam olaryň adamlaryň aňyny özgertmek üçin, geljekde alyp barjak propaganda tagallalaryna bähbitli bolar. “YD” belki, başga at bilen täzeden döräp biler” diýip çykyş edipdi.
Stiwi Uander we şikeslileriň meseleleri
Tanymal kör aýdymçy baryp 2009-njy ýylda BMG-nyň bütindünýä ilçisi saýlanypdyr. Ol Marrakeş şertnamasynyň durmuşa geçirilişi barasyndaky tagallalaryň belli bir bölegine garaýar. 2013-nji ýylda gol çekilen ol şertnama awtorlyk haky baradaky halkara şertnamalaryň bir bölegi hasaplanýar. Şertnamanyň esasy wezipesi – kör bolan şikeslilere çap edilýän metbugat serişdeleriniň elýeteriligini ýola goýmakdyr.
BMG-nyň 71-nji Baş assambleýasynda çykyş eden Uander öz ejesi barada söz açyp, özüniň kör bolany sebäpli maşgalasynyň çeken jebir-jepalaryny gürrüň beripdir. Uander hemişe öz ejesine, aslynda Hudaýyň özüne görmekden has beýik ukyby sowgat edendigini ýatladyp durupdyr.
Ol: “Siz diňe ýagşylyk eden mahalyňyz, dünýäniň ýazgydyny üýtgedip bilersiňiz. Hemme zatdan owal öz maşgalaňyzy söýüň. Öz akylyňyz, ruhuňyz we bedeniňiz üçin alada ediň. Dünýäniň ugruny ýagşylyga tarap üýtgetmek üçin, Hudaýyň size bagyş eden ukybyndan peýdalanyň” diýpdir.